BANJALUKA – Iako su dobrom dijelu radnika od 1. januara povećane plate, što se, recimo, odnosi na one s najnižim primanjima, nije sve tako optimistično, jer su i cijene pojedine robe porasle.\n“Plate budžetskim korisnicima biće veće u rasponu od pet do 20 odsto u zavisnosti od platnog koeficijenta. S obzirom na to da zaposlenima koji se finansiraju iz budžeta plate još nisu dostigle nivo iz 2008. godine i da smo imali pozitivna makroekonomska kretanja i dobro punjenje budžeta, odlučili smo da idemo s povećanjima za javni sektor. Očekujemo da nas prati i privreda, posebno ukoliko se uzmu u obzir rasterećenja i primjena Zakona o podsticajima u privredi”, kaže Vidovićeva. Nezavisne novine\nTagovi: plateproizvodirast cijena\nKomentari na članak: Veće plate, ali i cijene porasle: U džepove dobili, na tezgi izgubili\nMIslim da je pogrešna percepcija da nama treba samo veća plata. Nama je potrebno da kada se plate režije, namirnice, odjeća itd. u džepu ostane više novca u džepu da ljudi mogu trošiti na druge stvari. Odnosno da sa povećanjem plate treba da se smanji cijena potrošačke korpe za četvoročlanu porodicu


KRSTAJIĆU, IZVINI MI SE ZA LAŽI: Otkrivene reči Milivojevića na sastanku sa selektorom koji nije hteo da popusti!\nLuka Milivojević i Mladen Krstajić na Mundijalu u Nemačkoj, Foto: Dado Đilas\nLuku su povredile izjave selektora i njegovog pomoćnika po kojima je on pokušao da izvrši puč\nObjavljeno: 23.02.2019. 13:34h\nDelegacija FSS u kojoj su bili Mladen Krstajić, Darko Kovačević i Marko Pantelić boravila je u Londonu na razgovorima s Lukom Milivojevića o povratku u državni tim. Epilog - fudbaler, ipak, neće nositi dres Srbije.\nKako Kurir saznaje, Luka Milivojević je za povratak u državni tim istakao jedan uslov - javno izvinjenje za izjave koje su se plasirale o njemu u medijima tokom Mundijala u Rusiji.\n- Hoću da igram za Srbiju ako mi se, selektore, izvinite za laži koje je vaš pomoćnik Milan Obradović izneo o meni, a kasnije ste vi rekli da je on govorio istinu - glasilo je obraćanje Milivojevića Krstajiću.\nMladen Krstajić se nije izvinio Luki Milivojeviću foto: Stefan Kojić\nTo nije naišlo na odobravanje selektora. Preostali dvojac Fudbalskog saveza pokuša je da spusti loptu i zatraži od Luke da se sve te stvari iz prošlosti zaborave, ali bezuspešno. Milivojević je ostao pri svom stavu, jer ne može da pređe preko kaljanja svog ugleda, tako da od povratka iskusnog veziste u državni tim neće biti ništa.\nLuku su povredile izjave selektora i njegovog pomoćnika po kojima je on pokušao da izvrši puč u našem timu za vreme Svetskog prvenstva.\nLuka MilivojevićMladen KrstajićFSSFudbalska reprezentacija SrbijeMundijal 2018


Pročitaj više Knjiga Kako odgajati sinove, čuvenog australijskog psihologa Stiva Bidalfa, jeste nazaobilazan priručnik za roditelje i vaspitače muške dece. Ona je svetski bestseler o psihologiji i odgajanju ... >>>\nPročitaj više "Većina muškaraca zapravo ne živi. Umesto toga, oni glume da bi se zaštitili." Tako počinje ovo remek-delo Stiva Bidalfa o muškarcima. Ne bi bilo preterano reći da je knjiga Biti ... >>>\nPročitaj više Knjiga Stiva Bidalfa Kako odgajati sinove bila je svetski bestseler koji je pomogao milionima roditelja da razumeju svoje sinove. Međutim, danas su devojčice te koje su u nevolji, u svetu koji čini se... >>>\nGenerated: 09.09.35TRU CHACHE


Republika / Stefanović u Moskvi: Dogovor o zaključivanju 2 važna sporazuma između Srbije i Rusije!\nsreda, 20. 11. 2019.| 12:04\nPotpredsednik Vlade Republike Srbije i ministar unutrašnjih poslova dr Nebojša Stefanović poručio je danas u Moskvi da Republika Srbija nastavlja odlučnu borbu za očuvanje svog teritorijalnog integriteta i suvereniteta, izrazivši ujedno zahvalnost Ruskoj Federaciji na podršci i pomoći koju pruža našoj zemlji, posebno po pitanju sprečavanja prijema takozvanog Kosova u Interpol.\n- Pratimo situaciju i po pitanju migracija i kretanje migranata iz pravca Bliskog istoka, posebno imajući u vidu da postoji bojazan od infiltriranja terorističkih boraca, koji na ovaj način pokušavaju da se domognu Zapadne Evrope - istakao je Stefanović.\nStefanović i Patrušev su na sastanku postigli i dogovor o zaključivanju dva sporazuma koji će dodatno unaprediti saradnju Srbije i Rusije u oblasti bezbednosti, od kojih se jedan odnosi na saradnju u borbi protiv organizovanog kriminala, a drugi na borbu protiv terorizma.\nMinistar Stefanović će se tokom dana u Moskvi sastati i sa Generalnim tužiocem Ruske Federacije Jurijem Čajkom, sa kojim će razgovarati o važnosti dobre saradnje policija i tužilaštava u rešavanju najozbiljnijih krivičnih dela, posebno onih koji mogu ugroziti bezbednost države.\nSrbija Beograd Nebojša Stefanović Moskva Rusija Sporazum Sastanak Nikolaj Patrušev


Hikvision 4u1 kamera DS-2CE16D0T-IT3F , analogna HD kamera cena, cene Srbija, prodaja Beograd Novi Sad Niš\nHikvision 4u1 kamera DS-2CE16D0T-IT3F , analogna HD kamera cene\ncena od 4.302,00 do 6.990,00 din | prodavnica (4)\nEPonuda nije internet prodavnica već Vam omogućava da brzo i lako nađete Hikvision 4u1 kamera DS-2CE16D0T-IT3F , analogna HD kamera po najjeftinijoj ceni. Naš cilj je da kupci budu što bolje informisani o ponudi Hikvision 4u1 kamera DS-2CE16D0T-IT3F , analogna HD kamera na tržištu Srbije. Vrlo lako nalazite željeni proizvod za kategoriju Kamere za video nadzor cene, ne morate da lutate od sajta do sajta za Hikvision Kamere za video nadzor, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hikvision 4u1 kamera DS-2CE16D0T-IT3F , analogna HD kamera sa PRODAVCEM. EPonuda ne može da garantuje potpunu tačnost specifikacije i slika za Hikvision 4u1 kamera DS-2CE16D0T-IT3F , analogna HD kamera. Pre kupovine, podatke za Hikvision 4u1 kamera DS-2CE16D0T-IT3F , analogna HD kamera proverite na sajtu PROIZVOĐAČA.


Auto moto klub Petrovgrad uspešan na takmičenju u Kraljevu | ZR KLIK\nSport- U subotu i nedelju održane su moto trke u Kraljevu na moto stazi Beranovac. Takmičari iz redova Auto moto kluba Petrovgrad, imali su veoma dobar vikend i doneli ekipno drugo mesto u subotu, a u nedelju prvo mesto.\nNa pobednički tron subotu i nedelju popeli su se izuzetni Ostojić koji bio drugi u klasi MK 50 i Stajić koji je bio treći, dok je Marko Saravolac u subotu zauzeo 4. mesto a u nedelju 6. mesto.\nProkin se dva puta popeo na pobednički tron osvojivši drugo mesto u subotu i treće mesto u nedelju u klasi MK250.\nMiomir Kulizić subotnjoj trci u klasi OS završio je na 7. mestu, dok trku u nedelju nije završio, a Miodrag Popov u klasi Formula subotnju trku završio je na 4. mestu, dok u nedelju nije završio trku usled kvara.\nAuto moto klub Petrovgrad ima veliku šansu da na domaćoj stazi u Industrijskog zoni Ečka-Jugoistok 14 i 15 septembra, osvoji dva prva mesta i bude prvi u Nacionalnom šampionatu Srbije.


Tag / Trabzon / Vesti online\nGuverner Trabzona Jicel Javuz izjavio je kako su u napadu na pripadnike bezbednosnih snaga u distriktu Mačka, poginula dva policajca, a pet policajaca i jedan civil su ranjeni, javlja Anadolija.\nPolicija uhapsila napadače na autobus Fenerbahčea\nTurska policija uhapsila je rano jutros dve osobe osumnjičene za napad na autobus, koji je prevozio fudbalere Fenerbahčea, rekao je gradonačelnika Trabzona Abdil Čelil Oz.\nSKANDAL: Potukli se Halilhodžić i Maluda\nBruka na Bosforu! Turskim mediji bruje o neviđenom skandalu na treningu Trabzona kada su se pobili trener ove ekipe Vahid Halilhodžić i najbolji igrač Francuz, Floran Maluda.\nTrabzon želi Pantelića\nSportski direktor turskog fudbalskog kluba Trabzon, Sadrij Šener izrazio je želju da u letnjem prelaznom roku vidi Marka Pantelića u njegovom timu, prenosi "Sportski žurnal".\nDijara prelazi u Trabzon?


RTS :: Stefanović: Srbija neće upotrebljavati silu prema izbeglicama\nDruštvo Stefanović: Srbija neće upotrebljavati silu prema izbeglicama\nutorak, 15. sep 2015, 23:36 -> 00:03\nMinistar unutrašnjih poslova Nebojša Stefanović kaže da Srbija ni na koji način neće upotrebljavati silu prema izbeglicama koje prolaze kroz Srbiju.\nStefanović je, prilikom posete graničnom prelazu "Horgoš 1", gde se nalazi nekoliko stotina izbeglica, rekao da je još rano govoriti o tome da li će oni pokušati da izađu iz Srbije preko Mađarske, Hrvatske ili neke druge alternativne rute, jer nema većeg broja migranata koji prolaze kroz Srbiju, prenosi Tanjug.\nUpitan kako će se odvijati redovan prelazak preko granice, Stefanović je rekao da se trenutno čitav saobraćaj preusmerava preko Kelebije i da se nada da će saobraćaj preko "Horgoša 1" uskoro biti normalizovan.\nNaveo je da će u sredu razgovarati sa mađarskim kolegama kako bi videli šta je moguće uraditi na graničnom prelazu "Horgoš 1" i istakao da je nemoguće da Srbija sama reši tu situaciju.\n"Jasna je namera ovih ljudi da dođu do Evropske unije i tamo zatraže azil i srpska policija i država neće ni na koji način to otežavati ovim ljudima. Naprotiv, pomoći ćemo im i ni na koji način nećemo upotrebljavati bilo kakvu silu prema njima", rekao je Stefanović.\nIstakao je da Srbija pokušava da obezbedi hranu, vodu i lekove za izbeglice i da im olakša boravak u našoj zemlji koliko je to moguće. Prema njegovim rečima, izbeglice ne žele da ostanu ni u Srbiji ni u Makedoniji, odnosno ni u jednoj zemlji u tranzitu.\nSrbija, kako je Stefanović naveo, ne može da prihvati da se na njenu teritoriju vraćaju svi ljudi koji ne pripadaju zemljama članicama EU, jer su oni, kako kaže, kroz Srbiju samo prošli.


Izgradnja autoputa Priština-Gnjilane-Končulj počinje u avgustu - Bujanovačke\nPočetna EKONOMIJA Izgradnja autoputa Priština-Gnjilane-Končulj počinje u avgustu\nIzgradnja autoputa Priština-Gnjilane-Končulj počinje u avgustu\nBujanovačke8. maj 2017.EKONOMIJA, NASLOVNA0\nBUJANOVAC, 8. maj 2017. – (foto ilustracija) Izgradnja budućeg autoputa Priština-Gnjilane-integrisani granični prelaz Končulj, prema najavama iz kosovske Vlade, trebalo bi da počne najkasnije u avgustu ove godine.\nOvu najavu saopštila je Kosovska TV (KTV), a preneo portal „Bujanoci.net“.\nIzgradnju prve deonice autoputa kosovsko ministarstvo za infrastrukturu finansiraće budžetskim sredstvima, dok za drugu deonicu planira uzimanje kredita od Evropska banka za obnovu i razvoj (EBRD) i Evropske investicione banke(EIB).\nResorno ministarstvo završava proceduru eksproprijacije zemljišta, preko koga je planirana trasa buduće saobraćajnice, koja će uglavnom prolaziti van naseljenih mesta.\nDužina autoputa biće 47,1 kilometar, a celokupni projekat, kako se procenjuje, košataće 260 miliona evra.\nPrevious PostPoljoprivrednicima 23 miliona dinara Next PostOsveštana crkvena trpezarija (foto)


“NE ŽELIMO RAT SA RUSIJOM”: SAD odbile predlog da isporuče avione Mig-29\nSAD odbijaju predlog Poljske da Amerika avione Mig-29 stavi poljskim snagama na raspolaganje, da bi ih potom isporučili Ukrajini. Vašington je zabrinut zbog rizika od sukoba između Atlantske alijanse i ruskih snaga ako to učini. Amerikanci kažu da su zatečeni zahtevom Poljaka koji su zatražili da bez odlaganja i besplatno SAD da na raspolaganje svoje avione Mig-29 iz baze u Nemačkoj, piše TF1.\nVašington je u utorak odbio ponudu Poljske da svoje avione Mig-29 stavi na raspolaganje Sjedinjenim Državama da ih isporuči Ukrajini kako bi joj pomogla da se izbori sa ruskom invazijom. „Ne verujemo da je predlog Poljske održiv“, rekao je portparol Pentagona John Kirby u saopštenju.\n„Izgledi da borbeni avioni polete iz baze SAD/NATO u Nemačkoj i lete u sporni vazdušni prostor sa Rusijom iznad Ukrajine izaziva ozbiljnu zabrinutost za NATO u celini“, objasnio je John Kirby, prema kome Vašington nastavlja konsultacije sa Varšavom o toj temi. „Odluku o tome da li da se prebace poljski avioni u Ukrajinu ili ne, na kraju je odluka na poljskoj vladi“, rekao je John Kirby u svom saopštenju.\nSjedinjene Američke Države su zabrinute zbog rizika od sukoba između Atlantske alijanse i ruskih snaga, koji bi mogao da se izrodi ako Rusija Vladimira Putina takvu vojnu pomoć smatra direktnim umešanošću NATO-a u rat sa Ukrajinom. Sa svoje strane, poljski premijer Mateusz Morawiecki rekao je u utorak da Poljaci “nisu spremni da urade ništa sami”, “bilo koju odluku o isporuci ofanzivnog oružja” treba “da donese NATO”.\nTagovi: mig-29 - poljska - predlog - SAD


Kako su saopštili iz "Beokom servisa", svi sugrađani i upravnici stambenih zgrada trebalo bi da omoguće nesmetano izvođenje deratizacije dežurnim ekipama.\nSistemska deratizacija sutra u Barajevu\nSutra deratizacija na Novom Beogradu\nKINEZ PRAVI LJUDE OD BLATA Umetnik sa Dalekog istoka je poslednjih dana GLAVNA ZVEZDA u Knez Mihailovoj (VIDEO)\nSvirači, akrobate, žongleri, slikari... Svakakve ulične zabavljače moguće je sresti u Knez Mihailovoj ulici, ali poslednjih dana glavna atrakcija je jedan - Kinez.\nŽeleznička stanica Novi Beograd će sutra od 11.00 do 14.00 sati biti zatvorena za saobraćaj saobraćaj putničkih vozova iz tehničkih razloga u okviru realizacije projekta za izgradnju pruge za velike brzine, saopštila je Infrastruktura Železnice Srbije.\nGradska građevinska inspekcija obeležila je i zatvorila tokom jučerašnjeg i današnjeg dana čak pet gradilišta u naselju Vojvode Vlahovića, koje se nalazi na granici Zvezdare i Voždovca, stavljajući zabranu na dalje radove, saznaje "Blic".\nRaspisan dečiji likovni konkurs „U mojoj zgradi svi su složni“\nJP „Gradsko stambeno“ danas je raspisalo dečiji likovni konkurs za učenike prvog i drugog razreda osnovnih škola i mališane predškolskog uzrasta iz Beograda na temu „U mojoj zgradi svi su složni“. Konkurs je otvoren do 15. novembra.\nIzađite na humanitarne žurke i pomozite evakuisanima\nNe morate da se odreknete izlazska ovog vikenda da biste bili humani! Ove žurke i koncerti organizovani su upravo kako bi se prikupila pomoć za stanovništvo ugroženo u poplavama.


Sindikati odbrambene industrije (OIS) nezadovoljni, ministar Vulin obećao „stvaranje uslova da se prisutni problemi odbrambene industrije Srbije otklone u procesu tranzicije“.\nObećanje ministra Vulina\nPredstavnici sindikata koji deluju u preduzećima odbrambene industrije Srbije su početkom meseca imali sastanak sa ministrom Aleksandrom Vulinom.\nSindikati su ukazali na mnogobrojne probleme sa kojima se susreću dajući i predloge rešenja. Sindikati zahtevaju da se zarade preko 12.000 radnika OIS isplaćuju kao pre Uredbe Vlade Republike Srbije o umanjenju zarada zaposlenih u budžetskim ustanovama. Preduzeća OIS spadaju u red najznačajnijih izvoznika Srbije, puneći budžet deviznim prilivom, a ne dobijajući bilo kakvu vrstu stimulacije od države.\nPostavilo se i pitanje nedobijanja jednokratne novčane pomoći, koja je najavljena za pripadnike Ministarstva odbrane i Ministarstvo unutrašnjih poslova. Zahteva se i mogućnost lečenja na VMA kao i obustava aktivnosti na privatizaciji preduzeća OIS.\nMinistar Vulin je nakon višečasovne rasprave odbio zahteve sindikata „garantujući stvaranje uslova da se prisutni problemi OIS otklone u procesu tranzicije“.\n„U ovom trenutku centralni problem je vraćanje zarada na nivo pre Uredbe VRS a da se ostali izneti problemi sukcesivno rešavaju“. izjavio je predsednik Odbora odbrambene industrije Industrijskog sindikata Srbije Zoran Tomanović iz Prvog partizana –Užice.\nDobro poslovanje većine preduzeća OIS iz 2017. godine se nastavlja i 2018. god. a uz malo razumevanja države to mogu osetiti i radnici koji tu proizvodnju nose.


javni beleznici - Dnevni list Danas\nPočetna » javni beleznici\nRGZ apeluje na građane da provere rad javnih beležnika\nRepublički geodetski zavod (RGZ) saopštio je danas da je utvrdio da je određeni broj javnih beležnika, zbog neprofesionalnog postupanja, oštetio više od 50.000 građana kojima je obustavljen zahtev za upis u katastar.\nPiše: FoNet 8. 10. 2020.\nMihajlović: Građani više neće morati na šaltere po list nepokretnosti\nPotpredsednica Vlade Republike Srbije i ministarka građevinarstva, saobraćaja i infrastrukture, Zorana Mihajlović, održala je danas sastanak sa direktorom Republičkog geodetskog zavoda (RGZ) Borkom Draškovićem i rukovodstvom Javnobeležničke komore, koje je predvodio Srbislav Cvejić, u vezi sa izdavanjem lista nepokretnosti građanima.\nPiše: Danas Online 22. 6. 2020.\nJavnobeležnička komora Srbije osudila je danas verbalne napade predstavnika Vlaške stranke Most na zaposlene u Javnobeležničkoj kancelariji u Požarevcu prilikom postupka overe potpisa birača.\nPismo šabačkih notara: Pogrešili su stranački aktivisti\nU podužem pismu javnosti šabački beležnici podsećaju da oni ni u kom slučaju nisu učinili propuste koje im pripisuju predstavnici liste „Nebjša Zelenović – Šabac je naš“.\nPiše: D. E. 21. 5. 2020.\nKancelarije javnih beležnika širom Srbije ponovo su otvorene u redovnom terminu od 9 do 17 sati, uz insistiranje na primeni zaštitnih mera u skladu sa epidemiološkom situacijom u zemlji, saopštila je danas Javnobeležnička komora Srbije.\nPiše: Beta 5. 5. 2020.\nJavni beležnici obustavljaju overu potpisa\nJavnobeležnička komora Srbije (JKS) saopštila je danas da će javnobeležničke kancelarije nastaviti da rade svakog radnog dana od 9 do 17.00 časova, ali uz obustavu overa potpisa, rukopisa i prepisa, osim u naročito hitnim i opravdanim situacijama.\nPiše: FoNet 17. 3. 2020.\nLista „Za kraljevinu Srbiju“ optužila javne beležnike za opstrukciju\nKoalicija „Za kraljevinu Srbiju“ uputila je protest zbog toga što overivači potpisa za kandidaturu poslanika republičke, pokrajinske i lokalnih lista, u pojedinim gradovima neće da prihvate poziv za overu potpisa za ovu koaliciju ili zakazuju termine za 10 dana.\nPiše: FoNet 10. 3. 2020.\nMinistarstvo pravde: Javnim beležnicima elektronske prijave o nepokretnostima\nGrađani koji prodaju, na poklon primaju ili nasledjuju nepokretnost kod javnog beležnika od ove godine ne podnose poreske prijave za utvrđivanje poreza na prenos apsolutnih prava, nasledje i poklon, kao i poreza na imovinu, već sve činjenice važne za oporezivanje mogu izjaviti kod javnog beležnika, saopštilo je danas Ministarsvo pravde Srbije.\nZapočet rad na unapređenju digitalizacije javnog beležništva u Srbiji\nKomore javnih beležnika Francuske i Srbije počele su rad na primeni Memoranduma o saradnji, kako bi javni beležnici u Srbiji što pre raspolagali informatičkim alatima potrebnim za širu primenu elektronskih javnobeležničkih isprava i za arhiviranje svih javnobeležničkih dokumenata u elektronskoj formi, saopšteno je danas.\nJavnobeležnička komora Srbije pozvala je građane da u javnobeležničkim kancelarijama obave overu dokumenata potrebnih za upis u srednje škole i fakultete čim budu imali dokumenta na raspolaganju.\nPiše: N1 12. 6. 2019.\nStabilan notarski sistem\nJavnobeležnički sistem u Srbiji se za pet godina, od kada je uveden, razvio u stabilan i kvalitetan sistem, koji građanima i privredi donosi viši nivo pravne sigurnosti, ocenjeno je danas u Beogradu, na seminaru za javne beležnike.\nPiše: FoNet 28. 5. 2019.


Škoda ubacila dva električna kamiona da služe u fabričkom kompleksu - Auto Republika\nEvropski proizvođači automobila sve više vode računa o ekologiji. To se ne odnosi samo na karakter i obeležja gotovih proizvoda, već i na sam proces organizacije proizvodnje vozila. Dakle, kako bi doprineli smanjenju sveukupnih emisija, mnoga preduzeća su počela da pribegavaju proizvodnim rešenjima koja su sve više usklađena s ciljevima očuvanja prirode. Tako su u Škodinoj fabrici izgrađenoj uz centralu kompanije u Mladoj Boleslavi, u pogon stavljena dva električna kamiona.\nZeleni električni šleperi su izrađeni na temelju tehnologije marke MAN, što je i potpuno logično u isto vreme, jer je taj proizvođač teškaš član grupacije Volkswagen, kojoj priprada i češka Škoda. Jedino što je u slučaju ovih kamiona kao proizvođač naveden mali nemački entitet Framo, a ne sam MAN. Razlog se krije u tome da je električni pogon za ovog teškaša obezbedila baš ta germanska firma.\nLako je ovde prepoznati MAN pod logotipom firme Framo\nKako bilo, manjkamo za tehničke specifikacije kamiona iz ove priče. Do sada se zna da će biti angažovane jedino unutar placa na kom je izgrađena fabrika, to jest poznato je da mašine neće napuštati zatvorenu infrastrukturu u privatnom vlasništvu grupacije VW. Znamo i da kamioni poseduju baterijsko pakovanje ukupnog kapaciteta od 200 kWh, što bi trebalo da bude dovoljno za 80 kilometara dometa nakon jednog punjenja ćelija koje čuvaju struju.\nZa sada se ovi električni tegljači koriste za raznovrsne potrebe koje se izrode unutar fabričkih zidina, ali će uskoro njima biti dodate i skraćene poluprikolice, osmišljene tako da budu podesne za transport litijum-jonskih baterija namenjenih ugradnji u putničke automobile. Škoda je u izdatom saopštenju za javnost navela i to da će primena ovakve solucije, na godišnjem nivou ishodovati smanjenu emisiju ugljen-dioksida za 60 tona.\ntags: Framo kamioni man škoda\nprevious Top 10 najprodavanijih automobila u Italiji\nnext Novi hibrid Nissan Qashqai e-Power skoro spreman za izlazak međ' ljude


Teletović mijenja klub: Zbog Parkera, Bucksi namjeravaju trejdovati bh. košarkaša – Sport Centar Teletović mijenja klub: Zbog Parkera, Bucksi namjeravaju trejdovati bh. košarkaša – Sport Centar\nNaime, kako izvještavaju brojni specijalizirani košarkaški portali, bivši kapiten reprezentacije BiH i centar John Henson igrači su koje Bucksi žele što prije trejdovati zbog ugovora “teških” 10,5 miliona dolara po sezoni.\nNaime, u Milwaukeeju žele produžiti novi ugovor Jabariju Parkeru, jednoj od zvijezdi tima uz Giannisa Antetokounmpa, ali upravo zbog toga žele da se riješe tereta u takozvanom salary capu, koji stvaraju visoki honorari Teletovića i Hensona.\nNo, kako je izvjestio Zach Lowe sa ESPN-a, u ovoj priči postoji mali problem – zasad nema zainteresovanih kupaca za pomenutu dvojicu košarkaša. Tačnije, neki klubovi traže da se u trejd uključe i neki od važnijih igrača Bucksa… Da li će Milwaukee na kraju pristati na tu opciju i ko bi sve još mogao biti uključen u potencijalnu razmjenu košarkaša, pokazati će vrijeme.\njohn hensonmilwaukee bucksmirza teletovic\nZa neočekivano niske plate: Dva iskusna NBA centra promijenila klubove\nMusa: Družim se sa D'Angelom Russellom, puno razgovaram sa Mirzom Teletovićem


Tači za RSE: Plan od šest tačaka nije obavezujući\nRazgovarao Zijadin GASHI (Priredila: Anamari REPIĆ)\nInstitucije Kosova u potpunosti poštuju plan Martija Ahtisarija i Ustav Kosova, a plan od šest tačaka nije na dnevnom redu i zato nije obavezujući, izjavio je premijer Kosova Hašim Tači. Premijer je za Radio Slobodna Evropa kazao da plan koji su dogovorili Beograd i UN nema nikakvu važnost na Kosovu.\n“Plan od šest tačaka ne postoji, nema takvog dokumenta, ni na stolu, ni u rečniku političara, nije naš prioritet a ni međunarodne zajednice. Plan je deo izveštaja generalnog sekretara UN Ban Ki Muna, a u tom izveštaju je i dokument institucija Kosova. Plan od šest tačaka ne postoji po pitanju obaveza”, rekao je Tači dodavši da je to zatvoreno pitanje.\nKosovski premijer je najavio da će dolaskom EULEX-a na sever Kosova uslediti integracija tog dela kosovske teritorije.\n“Nakon devet godina čekanja međunarodne civilne vlasti su počele da sprovode svoju vlast na severu Mitrovice. Ubrzo će to uraditi i legitimne institucije Republike Kosova. Neće više biti paralelnih i nelegitimnih struktura. Doći će do integracije srpske zajednice u kosovsko društvo i institucije”, rekao je Tači.\nPremijer je najavio da će u narednom periodu Vlada sarađivati sa lokalnim Srbima i raditi na njihovoj integraciji.\n“Mi gradimo demokratsku državu svih njenih građana. I Srbi su državljani naše Republike, oni su deo Vlade, Skupštine, lokalnih vlasti, ali još uvek nema prave integracije, jos puno ostaje da se uradi”, rekao je Tači.\n“Razgovaraćemo sa svim legitimnim predstavnicima ali nikako sa ljudima koji krše zakon, oni će se suočiti sa pravdom”, rekao je Tači.\nKosovski premijer je kazao da na Kosovu nema podele vlasti između domaćih vlasti i međunarodne zajednice. Tači je podsetio da su međunarodne misije došle na poziv institucija Kosova.\n“Međunarodne misije imaju svoj mandat, njihova uloga je savetodavna i pomoćna”, rekao je Tači.\nPrema oceni premijera Tačija posle proglašenja nezavisnosti sledi ulazak Kosova u najznačajnije međunarodne strukture.\n“U 2008. godini Kosovo je proglasilo nezavisnost, usvojen je Ustav, postignut uspeh na donatorskoj konferenciji. Kosovo su priznale najveće svetske sile, počela je sa radom misija Euleks. Kosovo postaje svoj gazda uz međunarodnu pomoć”, kazao je Tači i najavio da će uskoro Kosovo postati član Međunarodnog monetarnog fonda i Svetske banke.\nIzrazio je uverenje da će u skoroj budućnosti Kosovo postati član NATO-a, UN i EU.


Siniša Mali: Država će pomoći najugroženijim sektorima - NOVA portal\nSiniša Mali: Država će pomoći najugroženijim sektorima\nBiznis Autor:Agencije 16. Jul. 202014:51\nSkoro 10.000 kredita je odobreno privrednim subjektima, od početka krize koja je izazvana pandemijom koronavirusa, a jul je poslednji mesec u sprovođenju ekonomskih mera koje su bile usmerene za podršku našoj privredi, rekao je ministar finansija Siniša Mali za RTS.\n“Ukupan iznos u kešu, u gotovini koji je budžet Srbije izdržao u proteklih par meseci od 278 milijardi dinara, dakle 2,3 milijarde evra je iz budžeta isplaćeno je ili je na drugi način urađena podrška našoj privredi”, rekao je Mali za RTS.\nTo je, kako je objasnio, u ovom trenutku kada se saberu sve tri minimalne zarade, novčanu pomoć od 100 evra svim punoletnim građanima i odlaganje poreza na doprinose onosno na plate.\n“Obećanje koje smo dali smo ispunili upravo zbog toga što su naše javne finansije imale snagu i bile dovoljno stabilne da izdrže prvi udar korone”, ocenjuje ministar.\nNaveo je da je broj zaposlenih koji plaćaju poreze i doprinose na zaposlene 30. jun u odnosu na drugu polovinu februara bio i dalje veći nego pre par meseci.\nIstakao je da to znači da više ljudi plaća poreze i doprinose na zarade nego što je to bilo samo pre par meseci.\n“Jeste možda apsurd ali s druge strane to jeste tako. Dakle to jeste pravi podatak i jesu ljudi ostali bez posla ali s druge strane dosta novih radnih mesta je očigledno otvoreno”, rekao je Mali.\nMinistar je istakao da je preko 10.000 preduzeća već dobilo novac za likvidnost, oko 1.105 preko Fonda za razvoj oko 6,3 milijarde dinara i skoro 9.000 preko poslovnih banaka.\n“To je ukupno 750 miliona evra, a do kraja mesec preko milijardu evra biće pušteno u sistem za sva ona preduzeća koja su osetila probleme zbog korone i koja su tražila kredite za likvidnost”, naveo je Mali.\nOcenio je da je očigledno da taj set mera pokazuje rezultate, da je izbegnut je taj najcrnji scenario koji je postojao i postoji u velikom broju drugih zemalja.\nSada, kazao je, treba biti pametan i videti na koji način i šta će se dešavati u narednim mesecima i kako možemo da podrzimo privredu u narednom periodu.\nNe očekuje do 1. novembra veće pomake i negativne posledice na tržištu rada upravo zbog sprovedenih mera.\nČvrsto veruje u ono što je predsednik Vučić rekao, da ukoliko dobijemo vakcinu i ako se to uradi na pravi način, da je to najvažnije, najveće i dugoročno i jedino rešenje za našu ekonomiju.\n“Sve ostalo je samo spasavanje”, zaključio je Mali.\nBudžet za novu godinu u oktobru u Skupštini\nNajavio je da se uveliko radi na pripremi nacrta budžeta za 2021. godinu i da očekuje da će on biti spreman već u oktobru za usvajanje u parlamentu.\nSaopštio je da se zajedno sa PKS i Zavodom za statistiku trenutno sprovodi najveće istraživanje, u kojem učestvuje preko 1.000 preduzeća o tome kako smo sproveli dosadašnje mere.\n“Jedna lepa vest za građane Srbije je da je ukupan priliv od PDV-a juče bio 50,1 milijardu dinara što je za 4,6 milijarde dinara više od očekivanog”, naglasio je Mali.\nPosebno ga raduje što je domaći PDV, dakle bruto PDV za tri milijarde veći i akcize se plaćaju na vreme.\nIstakao je da su u prvoj polovini jula meseca penzije sigurne, plate u javnom sektoru sigurne i mi, kako je rekao “ovog trenutka mi nemamo nekih problema, a posebno nemamo problema sa likvidnošću”.\n“Nisam sklon da izlazim s velikim obećanjima. Dajte sada da vidimo gde stojimo u ovom trenutku i ono što je sigurno sa ovakvim stanjem u budžetu naravno da ćemo podržati našu privredu”, ocenjuje ministar.\n“Zajedno sa PKS i Zavodom za statistiku se trenutno sprovodi najvece istraživanje, preko 1.000 preduzeća učestvuje. Istraživanje je u vezi sa tim kako smo do sada sproveli ove mere, kako su reagovali kupci, dobavljači. To je najsveobuhvatniji mogući pregled ove situacije. Sada ćemo videti koji su sektori više i manje pogođeni, pa ćemo znati kako da reagujemo. Ono što mi želimo je da umesto da predviđamo, imamo bazu podataka”, rekao je ministar.\nNe razmišlja, dodaje, o tome da li će biti ministar u novoj Vladi Srbije.\nOno što je njegova obaveza i želja je da napravi budžet za 2021. godinu, da on znači izlazak Srbije iz krize i da se vratimo na stope rasta iz prvog kvartala ove godine.\n“Pitanje ko će biti ministar u Vladi je pitanje za predsednika države. Voleo bih da budem u njegovom timu a ta odluka zavisi od njega”, poručio je Mali.\nekonomske mereSiniša Mali\nOči u oči: Šta će frilenseri tražiti danas u Vladi Srbije\nSela nemaju struju zbog neulaganja u mrežu, a ne zbog snega


Kriza „multilateralizma“ i Zapadni Balkan | ResPublica\nZadnja iskrićenja u međunarodnom poretku prave nejasnu agendu za euroatlanske integracije regiona, koja pretstavlja neophodno potrebni uslov za dugoročnu stabilnost Zapadnog Balkana. Bez obzira što u poslednje vreme su manifestovani poyitivni ynaci, kako što je rešavanje spora oko imena Makedonije, ipak ne znači da je prevaziđen grč u kome se nalazi region.\nU jednom intervju za časopis „Der Spiegel” ministar vanjskih poslova Nemačke, Heiko Mass, otvoreno govori o neophodnosti stvaranja jedne „nove alijanse multilateralista“. Ova alijansa, kao primarni cilj, treba da ima zaštitu i unapređivanje međunarodnog liberalnog poretka, čiji su okviri etablirani odmah posle kraja Drugog Svetskog rata. Njeno proširenje, posebno posle kraja Hladnog rata, je bilo historisko dostignuće. Ali, ovaj poredak danas se minira od velikog broja država. Odbijanje principa koji su ga održavali, postao je konstantni stav država kao što su Kina i Rusija koje insistiraju na njegovom revidiranju.\nStvaranje ovog poretka je bio ekskluzivni rezultat američke vanjske politike. Stvaranje njegovih bazičnih stubova su omogućili promovisanje demokratije, ljudskih prava, tržišnu ekonomiju, saradnju i kolektivnu sigurnost zemalja za demokratskim opredeljenjem. Motiv za afirmaciju ovih zajedničkih aspiracija je uticalo na osnivanje većeg broja multilateralnih institucija kao: NATO, EU i t.d. Bazičnu strukturu ovog poretka je karakterizovala akcija na bazi zajedničkih pravila i međunarodnih sporazuma.\nIntegracija u okviru ovog institucionalnog kišobrana je nudio višestruke koristi za zemlje - članice. Tako na primer, obnova velikog broja država u Devropi pretstavlja samo jedan od nekolikoo primera historiskih mogućnosti koje poseduje delovanje u saglasnosti sa zajedničkim demokratskim i liberalnim principima. Prema poznatom časopisu “The Foreign Affairs” („Forin afers“), bit ove doktrine bila je zasnovana na afirmaciji vrednosti „saradnje na osnovu konkurencije„.\nAli, u momentu, ono što pretstavlja ozbiljnu traumu, po rečima Ministra za spoljašne poslove Nemačke, je gotovnost Predsednika Trampa da se povuče od odbrane ovog međunarodnog multilateralnog. U tom smislu, „za Trampa, SAD više nisu vodeća sila između liberalnih demratija. Mi smo više za unilaterlizam. Zato naš jedini odgovor je samo ujedinjena i suverena Evropa sa većom odgovornošću za svoju budućnost“.\nU istom ovom duhu, je bila i Nemačka kancelarka Angela Merkel kad je izjavila da je prošlo vreme kada su se Evropljani oslanjali na druge za sopstvenu sigurnost, pa je zato došlo vreme kada „mi, evropljani treba da uzmemo našu sudbinu u našim rukama“. Prirodno, ova politička volja Nemačke, da se garantuje bezbednost EU se uslovljava od ekonomskih dinamika ove države. Njena razvijena ekonomija je zavisna, više od bilo koje druge ekonomije, od izvoza. Zato, ništa ne pretstavlja veću glavobolju za Berlin nego potencijali za destabilizaciju EU. Strah je posebno povećan posle BREGZITA, zato što je Britanija četvrto najveće tržište za nemačke proizvode.\nNeophodna potreba za menađiranj ne samo unutrašnjim političkim, društvenim i ekonomskim napetostima, potaknutim jačanjem populističkih pokreta na premisama urođenog nacionalizma koji se povećava posljednjih godina u zemljama EU, izvor je nejasnoća i ukupne konfuzije. Ova situacija utiče da se povećaju napori za kompletiranje bezbednosti na evropskom nivou. U funkciji postizanja ovog cilja, dobili su na intenzitetu veliki broj iniciativa koje imaju za cilj formiranje baza iduće evropske vojske. Da bi se potvrdila evropska ozbiljnost prema „britanskom euroskepticizmu i američkom atlantizmu“, 10 januara 2019 godine Ministarka odbrane Nemačke, Urusula von der Leyen (Ursula Von Der Lejen), izjavila je da “Evropska vojska sada već počinje da dobija svoju formu”. Naime, 22. januara, Nemačka i Francuska potpisale su sporazum iz Ahena, obećavajući "razvoj, koherentnost i kredibilitet Evrope u vojnoj sferi". Dali će ove inicijative uspeti ostaje da se vidi u budućnosti. Do sada, kao što je naglasila prestižna britanske novina, “The Ekonomist”, nažalost evropljani su izgleda bolji u birokratijama nego u bataljonima“.\nAmbicije ovog projekta, kao što kaže Nemački ministar za vanjske poslove, treba da budu globalne. Države kao što su Nemačka, Francuska i Kanada, napuštene od vodeće uloge SAD, treba da kompenziraju ovaj vakuum i da koordinuju njihovo delovanje u okviru jednog novog saveza, koji će produžiti da uviđa vrednost snage zakona i zajedničkih pravila, naspram jedne međunarodne scene koja se više podupire na odlučivanje na osnovu sile i unilateralizma.\nNeizvesna integracija Zapadnog Balkana\nOva „podeljenost kod zapadnih zemalja“ može imati ozbiljne političke implikacije u fragilnim geopolitičkim zonama kao što je Zapadni Balkan i integrativnu euroatlansku budućnost šest država ovog regiona koji obuhvata Makedoniju, Kosovo, Srbiju, Crnu Goru, Albaniju i Bosnu i Hercegovinu.\nOve države, s obzirom na to da imaju aspiraciju da budu deo ovog poretka, su uslovljene da ostvare seriju instucionalnih reformi, sa ciljem da se integrišu u multilateralne mehanizme kao što su NATO i EU. Prirodno, ovi su procesi međusebno razdvojeni, ali sa političkog gledišta proizvode isti efekat. Na početku se dešava integracija u NATO, e kao kasniji korak dolazi integrisanje u EU. Bazirano na ovoj logici prvo se desilo integrisanje u NATO Albanije, Crne Gore, a sada i potpisivanje protokola za Makedoniju. Do sada van ovog procesa su ostale samo Srbija, Bosna i Kosovo.\nMeđutim, nedavne iskre u međunarodnom poretku između SAD i zapadnih saveznika, koje su u velikoj mjeri povezane sa zahtjevom predsjednika Trampa da svako plati deo za sigurnost koji dobiva iz multilateralnih sigurnosnih mehanizama, čine program evroatlantskih integracija u regionu nejasnim koji pretstavlja neophodan uslov za dugoročnu stabilnost regiona. Zato ostaje nejasno u kom pravcu će se kretati region.\nBez obzira da su u zadnjem vremenu bili manifestovani održeni pozitivni znaci, kao što je potez za rešavanje spora sa imenom Makedonije, ipak to ne znači da je prevaziđen grč u kome se nalazi region. Jedna od od najvrućih tema i dalje ostaje neophodna potreba za postizanje sporazuma između Kosova i Srbije, da bi bio zatvoren ciklus konflikata između ove dve zemlje. Svaka stagnacija u ovom pravcu, stopira njihov integrativni proces.\nStrategija EU za poroširewe jasno definiše obavezu koju imaju Kosovo i Srbija da postignu obavezujući zakonski sporazum, kao uslov za daljni proces integracije. U međuvremenu, nedavne tenzije između dve zemlje, koje se povezuju sa taksom od 100% koja je postavljena od strane Kosova za proizvode koje uvezuju iz Srbije u velikoj meri otežavaju perspektivu jednog takvog sporazuma. Postizanje dogovora između njih postaje još komplikovanije kada se ima u vidu da je ovo izborna godina u EU i, kao rezultat toga, sve strane su u vremenskom uskom prostoru.\nBez obzira na fakt da je nosilac ovog procesa je EU, postaje sve jasnije da će ovom mehnizmu nedostajati celoviti potencijali da bi potaknuli ovu agendu napred zbog nerazumevanja između država EU za modalitet postizanja potencijalnog sporazuma između Kosova i Srbije. Sa jedne strane Visoka pretstavnica Evropske Unije Federika Mogerini, podržava ideju za postizanje sporazuma pod bilo kojom cenom, pa i ukoliku u njemu je obuhvaćena i razmena teritorija. Ali, sa druge strane, naj jača država u okviru EU, Nemačka, smatra da je poželjno postizanje sporazuma, ali eventualna razmena teritorija bi pretstavljala opasnost i pretnja za ceo region. Nažalost, ove tenzije na međunarodnom nivou, se dešavaju u vremenu kad se intenziviraju pregovori za rešavanje ovog pitanja. Naime, očigledno je da ukoliko ne postoji koherentna politička i diplomatska podrška zapadnih zemalja, tada umesto rešavanja, političke dinamike mogu imati unazadujući karakter za ceo region. Danas region se nalazi između retorike za integraciju od zvaničnih pretstavnika EU i nedostatka konkretnih mera za ubrzivanje ovog cilja.\nSAD već duže vremena su zauzete sa drugim žarištima međunarodnih kriza. САД веќе подолго време се зафатени со други жаришта на меѓународни кризи. A EU ne demonstira potrebnu volju da bi se ubrzalo koračanje ovih zemalja ka njoj, Nemačka, preko Kancelarke Merkel, koja je pre nekog vremena promovisala „Berlinski proces“ – kao diplomatsku i ekonomsku iniciativu da bi se stimulirao napredak zemalja Zapadnog Balkana preko unutrašnjih reforma – koji kako što se čini je zaustavljen u ovoj inicijativi. Francuska, sa druge strane, je stavila do znanja da je protiv politika proširenja sve dokle ovaj entitet ne razreši svoje unutrašnje probleme. U međuvremenu, Britanija, do sada odlućujući faktor za region, je upletena u politišku krizu zbog BREGZITA.\nPut transformacije EU u ozbiljnog globalnog faktora dokazuke se i od njene sposobnosti da ozbiljno tretira integrativnu perspektivu zemalja zapadnog Balkana. Ukoliko ona ne uspe u ovom pravcu, onda retorika glavnih zemalja EU da se transformišu u nosioce multilateralnog poredka ostaće samo iluzija. Držeći ove šest zemlje u beskonačnom čekanju ispred njenih vrata, ovaj prostor može biti cilj drugih geopolitičkih aktera kao što su Rusija i Kina, koje bi mogle izazvati EU direktno pred njenim vratima, proširujući eventualni uticaj dhe njihovu prisutnost u zemljama Zapadnog Balkana.


Studenti Evrope podržavaju Studentsku uniju Srbije u borbi za prava studenata - Studentska unija SrbijeStudentska unija Srbije\nHome » » Saopštenja » Studenti Evrope podržavaju Studentsku uniju Srbije u borbi za prava studenata\nStudenti Evrope podržavaju Studentsku uniju Srbije u borbi za prava studenata\nPostavljeno u: Saopštenja| 10. oktobra 2014\nStudenti Evrope podržavaju Studentsku uniju Srbije u borbi za prava studenata. Usvajanje i objava usvajanja izmena i dopuna zakona su se desili u sred ispitnih rokova kako bi se efektivno onemogućili studente da se bore za svoja prava, pa i da održe proteste.\nOvo su najgori primeri kršenja studentskih prava u zemljama u kojima se nalaze članice Evropske studentske unije poslednjih godina i predstavljaju takođe i kršenje člana 12, Povelje o pravima studenata koje glasi: “Studenti imaju pravo da budu informisani o svim promenama u vezi sa visokim obrazovanjem na transparentan način“.\nEvropska studentska unija stoji ujedinjena kao podrška Studentskoj uniji Srbije i Studentskoj konferenciji Univerziteta u Srbiji (SKONUS) u njihovim naporima da utiču na povlačenje izmena i dopuna Zakona o visokom obrazovanju i izdejstvuju kreiranje novog Zakona o visokom obrazovanju sa studentima, kao partnerom.\nU pokušaju da se studenti ućutkaju, takođe je pokušano raspuštanje Studentskog parlamenta Univerziteta u Beogradu. Ovaj potez uprave zanemaruje odgovornost za poštovanje člana 10 Povelje: “Svi studenti imaju pravo da se slobodno organizuju u legalno priznatim entitetima. Studenti ne smeju da snose akademske, finansijske ili pravne posledice prouzrokovane ovakvim delovanjem“.\nEvropska studentska unija takođe želi da podseti Srpsku vladu na član 13 Povelje: “Svi studenti imaju pravo da se njihovo mišljenje razmotri kao mišljenje relevantnog i ravnopravnog aktera u visokom obrazovanju“.\nTakođe, Evropska studentska unija poziva Srpsku vlast da preduzme odlučne korake u zaštiti Studentskog parlamenta univerziteta u Beogradu od raspuštanja od strane uprave univerziteta.\nEdukacija je ono što gradi temelje budućnosti društva, ali jake temelje ćemo doživeti samo ako se studenti budu poštovali i ako budu imali uticaj nad sopstvenom edukacijom!\nEvropska studentska unija je krovna organizacija 47 nacionalnih studentskih unija iz 39 zemalja i kroz ove članice predstavlja preko 15 miliona studenata. Cilj ESU je da zastupa i promoviše edukativna, socijalna, ekonomska i kulturna prava i insterese studenata na evropskom nivou, a u odnosu na sva relevantna tela.\nViše informacija o ESU pogledaj OVDE.\n69. sastanak borda Evropske studentske unije 5. decembra 2015\n← Severely damaged student’s status and rights in Serbia\nInternacionalni dan studenata (17. novembar) →


Semaphore je profitabilan i spreman za skaliranje, čujte njihova iskustva na Meetupu - startit\nSemaphore je profitabilan i spreman za skaliranje, čujte njihova iskustva na Meetupu\nVukašin Stojkov - 13. Decembar, 2012.\nSemaphore, startap iz Novog Sada koji Ruby programerima olakšava i ubrzava testiranje aplikacija, je postao profitabilan već dva meseca nakon lansiranja proizvoda, i sprema se za širenje seta funkcionalnosti i skaliranje biznisa.\nOvaj servis pomaže korisnicima da jednostavnije prave kvalitetne aplikacije automatizovanjem procesa testiranja kroz kontinualnu integraciju, a namenjen firmama koje razvijaju svoj softver, izbacujući potrebu za low level podešavanjima.\nTrenutno Semaphore ima preko 100 korisnika koji plaćaju ovu uslugu, uprkos relativno malim naporima i ulaganjima u promociju servisa. Kao ključni razlog dosadašnjeg postignuća ističu kvalitet samog proizvoda i podrške, koja je i jedan od najvećih izazova usled kompleksnosti sistema i zahtevnosti ciljne publike.\nSemaphore je bio i jedan od pobednika nedavnog Balkan Venture Foruma održanog u Beogradu, nakon koga su učestvovali i na berlinskoj verziji ovog događaja.\nSkaliranje, sledeći logični pravac startapa koji je postigao product-market fit, bi moglo da zahteva i investiciju, što ova ekipa i razmatra. Sledeći koraci u razvoju Semaphorea su širenje opsega usluga, razrada prodajnih kanala ali i evoluiranje servisa u continuous delivery sistem.\nO tome šta su i kako postigli do sada, kao i planovima za budućnost, moći ćete da čujete više od osnivača Marka Anastasova i Darka Fabijana na četvrtom Startit Meetupu u petak 14. decembra, počev od 18h u KC Gradu.


Kad kaže burek, Srbin misli na BosnuSARAJEVO - Više od polovine građana Srbije i Hrvatske predviđa pesimističku budućnost za Bosnu i Hercegovinu, pokazalo je istraživanje koje je sprovela nemačka fondacija "Fridrih Ebart" sa sedištem u BiH.\nLukšić: Crnogorci, zavrnite rukave i raditePODGORICA - Predsednik vlade Crne Gore Igor Lukšić poručio je danas građanima da moraju više i bolje da rade, odnosno jačaju preduzetnički duh, ukoliko žele povećenje životnog standarda.\nBEČ - U arapskom svetu se od utorka podsmevaju novim francuskom premijeru Žan Mark Erou, i to zbog značenja njegovog prezimena na arapskom, prenosi danas bečki dnevnik Kronen cajtung.\nStudenti gađali policiju i lomili izloge po MontrealuMONTREAL - Suočena sa jednim od najvećih studentskih protesta u istoriji Kanade, vlada provincijeKvebek predložila je danas nacrt hitnog zakona u cilju okončanja okupljanja i demonstracija protiv povećanja školarina.\nJajima na LenjinaVARŠAVA - U Gdanjsku je u četvrtak uveče propao pokušaj protivnika renoviranja istorijske kapije brodogradilišta u Gdanjsku da sa nje skinu\nime sovjetskog vođe Vladimira Iljiča Lenjina, ali su u znak protesta ipak organizovali gađanje Lenjina jajima. dalje


Od gripa preminula žena u čačanskoj bolnici\nŽena stara 86 godina preminula je od posledica respiratorne infekcije u bolnici u Čačku, gde je u ponedeljak proglašena epidemija gripa.\nOd gripa u Srbiji je do sada umrlo 20 ljudi, a najugroženija su deca do četiri godine.\nPortparol Opšte bolnice Biljana Kočović rekla je za Radio-televiziju Srbije (RTS) da je žena, stara 86 godina, primljena sinoć u teškom stanju i preminula tokom noći, te da bila hronični bolesnik.\nKočović je navela da se na odeljenju intenzivnog lečenja nalazi šest pacijenata sa respiratornim infekcijama, od kojih su četiri na mehaničkoj ventilaciji i u veoma teškom zdravstvenom stanju, a dva pacijenta su životno ugrožena i pod neprekidnim su nadzorom.\nUpitana za kliničku obdukciju dvoipogodišnjeg dečaka, koji je u subotu ujutro preminuo u čačanskoj bolnici, a veče pre toga hospitalizovan sa znacima respiratorne infekcije, Kočović je rekla da će o rezultatima biti obaveštene sve nadležne institucije.


Kasko dostupan svima! - Promocija - Nezavisne novine\nNova akcija u Central osiguranju: mali kasko, velika priča. Ugovaranjem polise malog kaska, klijenti mogu zaključiti kasko osiguranje za svoje vozilo po prilagođenoj, znatno nižoj cijeni, a koje pokriva štetu nastalu prilikom saobraćajne nezgode.\nFoto: Central osiguranje Kasko dostupan svima!\nUkoliko vozilo pretrpi štetu u saobraćajnoj nezgodi, osiguranje će nadoknaditi svu štetu do iznosa sume osiguranja. Kolika je suma osiguranja ovisi o visini premije koju klijenti odaberu za mali kasko svog vozila.\nosiguranje za slučaj saobraćajne nezgode,\nosiguranje vrijedi za vrijeme dok se vozilo nalazi na teritoriji BiH te ostalih evropskih zemalja, članica sustava zelene karte.\nMali kasko pokriva sve štete prouzrokovane isključivo u slučaju saobraćajne nezgode. Ovim osiguranjem nije pokrivena šteta koju prouzrokuje nepoznato vozilo.\nIz Central osiguranja poručuju: „Posebna prednost ove polise osiguranja jeste što se može zaključiti za malu cijenu, neovisno o vrijednosti, marki, tipu ili godinama vozila. Ovaj proizvod vlasnicima starijih vozila daje mogućnost da zaključe kasko polisu, po cijeni koja ovisi o sumi osiguranja za koju su se odlučili. Sve informacije o malom kasku naši klijenti mogu saznati u našim poslovnicama i na web-u.


Henkel otvorio novu fabriku u Kruševcu › Made-in-Germany.rs\nNemačka kompanija „Henkel“ otvorila je juče u Kruševcu svoju novu fabriku kućne hemije, čijim će proizvodima snabdevati 36 regionalnih, Evropskih i globalnih tržišta.\nU novom fabričkom pogonu, u kome će posao dobiti još 50 novih radnika, po prvi put će biti korišćena najsavremenija tehnologija za proizvodnju „Somat“ tableta za mašinsko pranje sudova sa rastvorljivom folijom, prenose mediji u Srbiji.\n– Henkel uspešno posluje u Srbiji već više od 15 godina i do sada smo investirali preko 200 miliona eura u modernizaciju i povećanje kapaciteta. Izgradnja novog Somat pogona je trajala 8 meseci i koštala je 20 miliona eura. Naša fabrika u Kruševcu sada ima veliko regionalno skladište i četri pogona za proizvodnju praškastih i tečnih deterdženata, toaletnih osveživača, a od danas i Somat tableta. Sa novom fabrikom očekujemo dalji rast izvoza za nekih 20% u ukupnoj vrednosti od 150 miliona eura – objasnio je Dušan Antonijević direktor Henkel Srbija.\nPo njegovim rečima, Henkel u Srbiji sve vreme održivo raste, uvodi najnovije tehnologije i ostvaruje značajne uštede u potrošnji vode i energije. Kako ističe, kruševačka fabrika je prva proizvodna lokacija koja ima ISO 50001 sertifikat za energetsku efikasnost, kao i međunarodni sertifikat „Zlatni list“ za liderstvo u energetskom dizajnu.\nPovodom otvaranja nove fabrike, amabasador Nemačke u Srbiji Aksel Ditman je poručio da je Henkel vidljiv simbol za sve intenzivniju ekonomsku saradnju dve zemlje. On je podsetio da u Srbiji posluje oko 400 nemačkih kompanija sa oko 44.000 zaposlenih i izrazio želju da se taj pozitivan trend nastavi i ojača.\n– Sa našim srpskim partnerima zajedno radimo na poboljšanju poslovnog ambijenta u Srbiji, kroz sprovođenje reformi u oblasti vladavine prava. U tome će Nemačka snažno podržati Srbiju na njenom putu ka Evropskoj uniji – rekao je Ditman.\nGlobalni menadžer Henkela za održivi razvoj, kvalitet i digitalne transformacije Wolfgang Weber je potvrdio da je ovo veoma značajna investicija za kompaniju na regionalnom, ali i na globalnom nivou, dok je potpredsednik Marketing sektora za centralnu i istočnu Evropu Michael Czech rekao da svetski poznati brend Somat pripada kategoriji koja je druga po rastu u sektoru „Deterdženti i kućna i hemija“, sa prosečnim rastom u Srbiji većim od 5 posto u prošloj godini.\nHenkel u Srbiji posluje od 2003. godine, kada je za 14,6 miliona eura kupio kruševačku kompaniju „Merima“. Nemački investitor je od tada nastavio da se širi, pa je počeo da posluje i u Inđiji i Beogradu. Henkel u Kruševcu ima 200 stalno zaposlenih, dok još oko 500 radnika angažuje preko agencija za zapošljavanje.\nNemački Henkel je osnovan davne 1876. godine, a 1962. godine je izbacio na tržište Somat, prvi deterdžent posebno napravljen za sudomašine. U 2017. Henkel je ostvario prodaju od 20 milijardi eura i operativni profit od 3,5 milijarde. Tri najpoznatija Henkelova brenda su „Persil“, „Scwarzkopf“ i „Loctite“, koji ukupno ostvaruju više od 6,4 milijarde eura prodaje. Nemačka hemijska kompanija širom sveta zapošljava skoro 53.000 ljudi.\nLeoni otvorio još jednu fabriku u Nišu\nOd MiG na 19/04/2018 / AKTUELNO / Ostavite komentar\nMMF procenio rast BDP-a Srbije na 3,5%


VANREDAN polazak “LASTE” iz BEOGRADA za PARIZ, jeftinije karte – Plodna Zemlja\nZbog povećanog interesovanja putnika za odlazak u francusku prestonicu pred Prvomajske i Uskršnje praznike Lasta će održati vanredni polazak iz Beograda u 10:45 h, a iz Sremske Mitrovice u 11:45 h, 28. aprila 2021. godine. Polazak iz Pariza planiran je u 11:00 h za 30. aprila 2021. godine.\nLastino poslovodstvo donelo je odluku o korigovanju cene autobuske karte na liniji Beograd- Pariz.Uzimajuću u obzir celokupnu tešku ekonomsku situaciju koja je zadesila i putničku populaciju u zemlji i inostranstvu, Lasta je odlučila da obraduje svoje putnike na najprometnijoj liniji za Francusku, odobrivši sniženu cenu karte od Beograda do Pariza za 18 procenata. Nove cene karata važe od 05. aprila 2021. godine, navode iz ovog saobraćajnog preduzeća.\nNova povoljnija cena Lastine autobuske karte u jednom pravcu do Pariza za odrasle je 7.700 dinara (povratna 14.200), za decu 5.000 u jednom pravcu (8.850 povratna), dok je za omladinu do 26 godina starosti i starije osobe od 60 godina cena povratne karte 13.600 dinara.\nLasta je prilagodila broj polazaka na svojim linijama za Francusku prema interesovanju putnika. Tokom ovog perioda (april) na redovnoj međunarodnoj liniji Beograd – Pariz održava se jedan polazak sedmično iz Beograda, petkom u 13:00 h. Povratak iz Pariza je nedeljom u 16:00 h sa stanice Port la Vileta, odnosno u 17:00 h sa perona AS Galleni.\nTagoviPariz Prevoz Putnici SP "Lasta" Vanredni polazak


Evropska perspektiva Zapadnog Balkana važnija nego ikada\nTanjug 12. juna 2022. 08:25\nBEČ – Ministar spoljnih poslova Austrije Aleksander Šalenberg doputovaće u Srbiju u ponedeljak, 13.juna, a u intervjuu za Tanjug, uoči posete, poručuje da je verodostojna evropska perspektiva zemalja Zapadnog Balkana sada važnija nego ikada, a da Srbija, na evropskom putu uvek može da računa na podršku Beča.\nNa pitanje sa kojom porukom dolazi u Beograd, Šalenberg ističe da ruska agresija na Ukrajinu može da izazove ogromne negativne posledice po stabilnost celog Zapadnog Balkana, zbog čega, kako kaže, dolazi sa sasvim jasnom porukom:\n“Verodostojna evropska perspektiva je, zbog ove ozbiljne situacije važnija nego ikada. Obećali smo to državama Zapadnog Balkana, pa i Srbiji. Zato ću apelovati na naše srpske partnere da se jasno izjasne u korist vrednosti evropske integracije. Srbija u tome može uvek računati na punu podršku na svom putu u EU”.\nŠef austrijske diplomatije u Beograd dolazi tek nekoliko dana posle nemačkog kancelara Olafa Šolca, koji je jasno tražio da se Srbija pridruži sankcijama Rusiji.\nNa pitanje da li je i njegova poseta deo pritisaka na Srbiju kako bi se priključila sankcijama protiv Moskve, Šalenberg kaže da ruska agresija predstavlja “globalnu prekretnicu”, te da je za Evropsku uniju važno jedinstvo, jer je to, dodaje, “njena najveća snaga”.\n“Austrija u potpunosti podržava sankcije EU od samog početka, i računamo i na naše prijatelje i partnere izvan EU da će Rusiju navesti na promenu ponašanja i založiti se za brži kraj ovog rata. To tražim i očekujem i od kandidata za članstvo u EU”, jasan je Šalenberg.\nUpitan da li ima razumevanja za poziciju Srbije i njenu neutralnost, odnosno osudu agresije, ali bez želje da se u sukob meša, Šalenberg odgovara da svaka zemlja za sama za sebe mora da odluči kako će oblikovati svoju neutralnost.\nTo je, ističe, u slučaju Austrije jasno – ona je vojno neutralna, ali u političkom smislu, kaže, da “nikada nije neutralna kada se radi o poštovanju međunarodnog prava”.\n“Nikada nismo bili neutralni prema nasilju i nikada nećemo ćutati, kada se napada teritorijalni integritet i nezavisnost jedne države. Protiv toga ćemo se uvek i na svim nivoima odlučno suprostaviti”, rekao je Šalenberg.\nKada je reč o pristupanju zemalja kandidata EU, Austrija je nedavno iznela svoj predlog za pospešivanje pristupnog procesa, a ministar pojašnjava da je proširenje EU najsnažniji geostratesksi instrument, koji se mora snažnije koristiti, kako bi građani Zapadnog Balkana već na putu do punopravnog članstva osetili konkretne koristi.\n“Zato moramo sve prednosti evropske integracije brzo učiniti opipljivim. Postepena integracija u važne oblasti politike EU, kao što je zajedničko tržištse, ili vezano za oblasti klime i energetike, u vezi sa postepenim, za reforme povezanim pristupom podsticajnim programima EU i procesu odlučivanja, treba Uniju da učini prisutnijom u životu grdajana na Zapadnom Balkanu”, kaže on.\nNa pitanje da li bi takav predlog ubrzao ili usporio put kandidata kao što su Srbija i Crna Gora, koje su već napredovale na putu u EU, ili bi bio korisniji za eventualne nove kandidate, poput Ukrajine, kaže da je on, u prvoj liniji, predviđen za države koje se već nalaze u pristupnom procesu.\n“Važan element je mogućnost ranog učešća u politikama EU, u odnosu na napredak u reformama. To znači da brzinu integracije određuju same države. A, upravo bi pristup podsticajnim porgramima, mogao da bude važan faktor motivacije za sprovođenje teških reformi”, uveren je Šalenberg.\nUpitan kada Srbija može da očekuje pristup EU, odgovara da je Unija svim državama Zapadnog Balkana dala jasnu perspektivu punopravnog članstva, dok napredak i brzina u procesu integracije i pristupa zavise najpre od kandidata samih.\n“Kada se sprovedu potrebne reforme može se postiće sledeći korak”, ukazuje.\nDijalog Beograda i Prištine je u zastoju jer Aljbin Kurti nije spreman da razgovara o kompromisu, insistirajući na priznanju nezavsinosti, a Šalenberg je saglasan da u poslednje vreme, nažalost, nije bilo konkretnog napretka u dijalogu, dodajući, međutim, da “od međusobnog pripisivanja krivice niko nema koristi”.\n“Normalizacija odnosa između Srbije i Kosova je za ceo region ‘usko grlo’ na putu ka održivoj stabilnosti i zajedničkoj budućnosti u EU. Kako Srbija, tako i Kosovo treba u tim okvirima da se suoče sa teškim temama Ne postojij alternativa dijalogu. Apelujem na obe strane da prikažu stratešku dalekovidost”, kaže austrijski ministar.\nNa pitanje da li bi, posle Bugarske, neka druga zemlja EU mogla da blokira nekog drugog kandidata, na primer Hrvatska Srbiju, ističe da bilateralni nesporazumi i otvorena istorijska pitanja ne bi trebalo da se unose u EU, jer je osnovna zamisao EU bila da se bilateralni problemi mirno prevaziđu, kako bismo svi bili snažniji u budućnosti.\n“To je lajt motiv koji treba uvek da imamo pred očima”, naveo je Šalenberg.\nKada je reč o gasu, Austrija je u sličnoj situaciji kao Srbija, a po pitanju eventualnog evropsko rešenja za smanjenje nezavisnosti od ruskog gasa, i mogućnosti da se ono odnosi i na Zapadni Balkan, Šalenberg podseća da je EU 18. maja usvojila paket „RePowerEU“, koji između ostalog, čine i dalekosežne mere za preuređenje energetskih sistema Unije.\nTime bi, dodaje, prema planu Evropske komisije, još pre 2030. godine trebalo da se okonča zavisnost od ruskih energenata, za šta će biti potrebno oko 300 milijardi evra.\nŠalenberg navodi da su na nacionalnom nivou, prvi uspesi po tom pitanju već vidljivi, budući da Austrija od marta više ne uvozi rusku naftu, dok su, kaže, i mnoge druge članice EU, pre svega u oblasti uglja i nafte, smanjile svoju zavisnost ili obustavile uvoz u potpunosti.\nDodaje i da EU u mnogim oblastima tesno sarađuje sa državama Zapadnog Balkana, pa tako i u vezi Zelene agende za Zapadni Balkan, kojim Unija trenutno ovom regionu pruža podršku u izgradnji izvora obnovljive energije.\nNa pitanje da li je EU u stanju da brzo nađe zamenu za ruski gas i hoće li ga isporučivati i Zapadnom Balkanu, Šalenberg navodi da EU radi na tome da uspostavi svoje snabdevanje gasom.\n“Kratkoročno, želimo da smanjimo našu zavisnost od ruskih energenata, ali to ne može odmah. Radimo na platformi za zajedničku kupovinu gasa. Zapadni Balkan je pozvan da učestvuje u toj zajedničkoj kupovini. Srednje i dugoročno želimo i moramo potpuno da se oslobodimo zavisnosti od fosilnih energenata”, naveo je on.


Hyperloop: Za 12 minuta 150 kilometara\nHyperloop One dizajnirala je danska kompanija BIG, a videozapis koji je objavljen uoči službenog predstavljanja 8. novembra, prikazuje kako Hyperloop povezuje Dubai s ključnim gradovima širom UAE.\nSudeći prema novom teaseru koji je objavio Hyperloop One, ovaj će sistem doneti pravu revoluciju kada je u pitanju prevoz ljudi i tereta jer će iz Dubaija u Abu Dabi uskoro biti moguće stići za samo nekoliko minuta.\nTačnije, u Abu Dabi, koji je udaljen više od 150 kilometara, stiže se za samo 12 minuta, u Rijad za 48, Dohu 23, u Muskat za 27 minuta, a putnici i teret nalaziće se u kapsulama koje dostižu brzinu i do vrtoglavih 1.100 kilometara na sat.\nJakob Lange, partner kompanije BIG, prošlog meseca istakao je kako Hyperloop planira da promeniti živote ljudi pružajući im mogućnost izbora gde će živeti i raditi.\nHyperloop je ideja Ilona Maska, osnivača Tesla Motorsa, PayPala i kompanije SpaceX koja se bavi istraživanjem svemira. Mask je koncept za Hyperloop predstavio 2013. godine, ali više nije direktno uključen u njegov razvoj.\nHyperloop One svoju je pogonsku tehnologiju testirao u Las Vegasu početkom ove godine, gde je postignuta brzina od 187 kilometara na sat za samo 1,1 sekundu.\nGlavni konkurent Hyperloopu One je kompanija Hyperloop Transport Technologies koja trenutno gradi stazu u Kaliforniji i pregovara o izgradnji Hyperloopa između Budimpešte, Beča i Bratislave.


Književnica podelila paketiće i romane! Srpska istaknuta književnica, pesnikinja i novinarka Božica Velousis, već dugi niz godina daje doprinos humanitarnim akcijama i manifestacijama u opštinama, školama, bolnicama, gerontološkim centrima, domovima za nezbrinutu decu i drugim objektima. Krajem 2019. godine, učestvovala je u poznatoj akciji „Svi smo mi Deda Mraz“, a …\nSrbija je bogata prirodnim lepotama, ali ova reka – ona je fenomen! Nigde u Evropi se ne može videti ništa slično i turisti su potpuno očarani pojavom koju je Jovan Cvijić nazvao epigenija. Naime, jedna reka u našoj zemlji teče uzbrdo, da dobro ste pročitali! Po povlačenju nekadašnjeg Panonskog jezera, …\nTALISMANI Olje Bajrami dostupni od petka!\nOlja Bajrami snimila je novu pesmu koja nosi naziv Talismani, a ista će premijerno biti emitovana ovog petka na Oljinom oficijelnom Youtube kanalu – Olja Bajrami Official Zvezda u usponu Olja Bajrami odlučila je da obraduje sve svoje fanove još jednim hitom koji će premijerno biti emitovan ovog petka na …\nNa svečanosti u Kremlju srpski biznismen Bogoljub Karić je govorom na noge podigao 6.000 ljudi, a u njegovu čast popaljena su sva svetla u dvorani. Nakon ceremonije jedan od heroja Sovjetskog Saveza mu je čestitao rekavši: “Ovo što ste učinili je istorija, Kremlj je ustao!” Bogoljubu Kariću je na velelepnoj …\nU beogradskoj vili Jelena organizovan je gala prijem povodom otvaranja ambasade Kazahstana u Beogradu. Bila je ovo ujedno i prilika za obeležavanje 27. godišnjice nezavisnosti ove države. Ambasador Kazahstana Gabit Sizdikbekov istakao je da mu je posebno zadovoljstvo što je prvi opunomoćeni ambasador svoje zemlje u Srbiji. To je veoma …\nPage 3 of 245«12345\t»\t102030...Zadnje


Nemačka će ukinuti besplatne testove na kovid kako bi podstakla ljude da se vakcinišu - Politički.rs\nImage by jiriposival0 from Pixabay\nNemačka će danas, 11. avgusta ukinuti besplatne testove na korona virus kako bi podstakla građane da se vakcinišu, odlučila je danas vlada.\nKancelarka Angela Merkel rekla je da Nemačka ima dovoljno vakcina za celu populaciju, više od polovine je već potpuno imunizovano, i da su studije pokazale da su vakcine efikasne u sprečavanju teških slučajeva kovida-19 i kod infekcije delta sojem.\n“Nije baš dobra vest da je vakcinacija značajno opala”, rekla je Merkel posle sastanka sa guvernerima 16 saveznih pokrajina.\nMerkel je rekla da se Vlada nada da će se 75 odsto stanovništva vakcinisati, ali do sada je samo nešto više od 55 odsto potpuno imunizovano. Ona je pozvala Nemce koji su se već vakcinisali da ohrabre i druge da to učine.\nOni koji ne žele da se vakcinišu moraće da plate test kojim će dokazati da su negativni na kovid-19 da bi mogli da udju u bioskop, restoran, hotel, frizerski salon, ili teretanu.\nTestovi će i ubuduće biti besplatni za sve koji iz zdravstvenih razloga ne mogu da prime vakcine, trudnice i decu.\nPojedini nemački političari kritikovali su plan vlade, tvrdeći da on predstavlja porez na siromašne. Drugi kažu da je ukidanje besplatnog testiranja način kažnjavanja pojedinaca koji odbijaju da se vakcinišu.\nS obzirom da je vakcinisanje omogućeno svim stanovnicima, više nije opravdano da vlada, pa tako i poreski obveznici, plaćaju troškove svih testova, ocenjeno je na sednici.\nGuverner Bavarske, Markus Zeder, rekao je da ne bi bilo pošteno prema onima koji su vakcinisani da i dalje izdvajaju za besplatne testove drugih.\n“Svako može sam da odluči da li će se vakcinisati ili ne”, rekao je novinarima. “Ali u slobodnoj zemlji svi snose odgovornost za to.”\nRekao je da vakcinisani ili oni koji su se oporavili od kovida-19 ne bi trebalo da budu podvrgnuti još jednom zaključavanju ako stope zaraze porastu na jesen.\nMerkel se složila, rekavši da “sve dok je vakcina efikasna, ne možemo jednostavno da kažemo da vakcinisani ne mogu da ostvaruju svoja prava kao građani”.\nTags: ANGELA MERKEL NEMAČKA PCR TEST VAKCINACIJA\nPrevious Lukašenko demantuje sprovođenje represije godinu dana posle spornih izbora\nNext SAD će uoči 20.godišnjice objaviti tajne dokumente o Saudijskoj Arabiji i napadima 11. septembra


Federalni ministar za pitanja boraca primio delegaciju Udruženja generala BiH - Stranka Demokratske Akcije Gradski Odbor Tuzla\nFederalni ministar za pitanja boraca primio delegaciju Udruženja generala BiH\nBy admin Vijesti Komentari isključeni za Federalni ministar za pitanja boraca primio delegaciju Udruženja generala BiH\nU sjedištu Federalnog ministarstva za pitanja boraca i invalida odbrambeno-oslobodilačkog rata održan je sastanak ministra doc.dr. Salke Bukvarevića sa delegacijom Udruženja generala BiH.\nDelegacija Udruženja generala BiH je, između ostalog, posebno istakla da je u ovom trenutku Tužilaštvo BiH pokrenulo više hapšenja i privođenja komandanata korpusa Armije RBiH kao i protiv drugih branilaca BiH, pripadnika Armije RBiH koja je bila jedina legalna vojska međunarodno priznate države, nego protiv pripadnika vojski koje su vršile agresiju.\nFederalni ministar je kazao kako je ovo Ministarstvo opredijeljeno za pomoć svim braniocima BiH te da u okviru zakonskih mogućnosti izdvaja i određena finansijska sredstva za ovu namjenu kroz finansiranje Fondacije za pružanje pravne pomoći pripadnicima branilačke populacije.\nSa sastanka su poslani zaključci da se rad Fondacije za pružanje pravne pomoći pripadnicima branilačke populacije snažno podržava i da je u narednom periodu potrebno intenzivirati iznalaženje svih finansijskih i materijalno-tehničkih mogućnosti za jačanje Fondacije, kako bi se na taj način obezbijedila značajnija podrška braniocima Armije RBiH u sudskim procesima.\nS tim u vezi pozivaju se premijeri kantona, gradonačelnici i općinski načelnici da su skladu sa svojim mogućnostima pruže finansijsku i drugu pomoć ovoj Fondaciji, kako bi iskazali solidarnost sa braniocima u dugotrajnim i skupim procesima dokazivanja nevinosti i odbrane časnog djelovanja Armije RBiH.\nTakođer, iskazana je i podrška inicijativi člana Predsjedništva BiH Šefika Džaferovića za formiranje centra za istinu i pravdu, čiji će rad biti usmjeren na prikupljanje dokaza, dokumentiranje zločina, otkrivanje počinilaca i njihovo prijavljivanje nadležnim tužilaštvima, a sve u cilju procesuiranja pripadnika agresorskih snaga koji su počinili ratne zločine.


Milorad Dodik se i dalje nada spajanju RS-a sa Srbijom - mojusk.ba\nPredsjednik RS-a Milorad Dodik izjavio je da će drugi mandat američkog predsjednika Donalda Trumpa predstavljati šansu za reintegraciju RS-a sa Srbijom ili viši stepen samostalnosti.\nDodik je istakao da se mora više slušati, a ne živjeti u stereotipima iz prošlosti i podsjetio da je američki predsjednik na Generalnoj Skupštini UN potvrdio svoju politiku nemiješanja u unutrašnje stvari drugih država.\n“Neki ljudi iz Trumpove kampanje su rano sa mnom kontaktirali, kada sam bio u Chicagu i kada je tek bilo u najavi da će on da se kandiduje. Smatrao sam, na bazi onoga što je meni rečeno, da to može da bude dobro za Srbe i tada sam srpskoj zajednici rekao da bi ga trebalo podržati. 95 odsto Srba je podržalo Trampa, šta je imalo od demokrata? To što su podržavali sve naše regionalne neprijatelje”, rekao je Dodik za RTS.\nOn je dodao da namjerava da ostane u vezi sa bivšim Trumpovim strategom Steveom i ukoliko dođe u Evropu da se sa njim sretne u zadnjoj dekadi septembra.


Ministarstvo civilnih poslova BiH radi na donošenju zakona o JMB – Magazin Plus\nHome/Ministarstvo civilnih poslova BiH radi na donošenju zakona o JMB\nMinistarstvo civilnih poslova BiH, i pored više neuspješnih pokušaja, intenzivno radi na donošenju Zakona o jedinstvenom matičnom broju državljana BiH.\nS ciljem ispunjavanja programskih obaveza ovog ministarstva sadržanih u Programu rada Vijeća ministara, traju i aktivnosti na iznalaženju prihvatljivih rješenja kako bi bile donesene izmjene i dopune Zakona o državljanstvu BiH, Zakona o prebivalištu i boravištu državljana BiH i Zakona o putnim ispravama BiH, saopćeno je iz Ministarstva civilnih poslova BiH.\nU saopćenju se navodi da je, s ciljem konačnog donošenja Zakona o jedinstvenom matičnom broju državljana BiH, Ministarstvo civilnih poslova intenziviralo razgovore o rješenju koje bi bilo prihvatljivo svima u BiH.\nImajući u vidu da je za rješavanje ovog problema neophodan potpuni konsenzus relevantnih političkih subjekata, u skladu sa sistemom zakonodavne i izvršne vlasti, Ministarstvio civilnih poslova iniciralo je niz sastanaka sa stručnjacima iz institucija nadležnih za provođenje Zakona o jedinstvenom matičnom broju, interresorne konsulatacije u okviru Vijeća ministara, sa predstavnicima međunarodnih organizacija, kao i razgovore u političkim okvirima koji su neophodni za obezbjeđivanje podrške donošenju Zakona u Parlamentarnoj skupštini BiH.\n„Ministarstvo civilnih poslova BiH duboko je svjesno posljedica koje mogu nastati zbog nedonošenja Zakona o jedinstvenom matičnom broju državljana BiH, kao i ostalih zakona koji se odnose na državljanstva i lične dokumente građana, prvenstveno mogućeg nepovoljnog uticaja na viznu liberalizaciju. Iako smo duboko svjesni da su ova pitanja izašla iz okvira struke i postala politička, Ministarstvo civilnih poslova nastaviće aktivnosti do iznalaženja konačnog rješenja i usvajanja svih zakona neophodnih za potpunu bezbjednost ličnih dokumenata državljana BiH“, navodi se u saopćenju Ministarstva.\nNa uvoz hrane, pića i duhana već potrošili 550 miliona KM


Vodeće svetske firme u Srbiji\nSperbanka, Gasprom banka, BNP Pariba, Unikredit i Inteza, osiguranja „Metlajf“, „Aksa“ i „Đenerali, vodeće svetske finansijske institucije, posluju u Srbiji kao prethodnice ili sledbenici kompanija koje ulažu u našu zemlju.\nZato ne čudi da italijanski investitori sve više ulažu u Srbiju kako Intezi i Unikreditu raste tržišno učešće, te da ruske banke traže licence za rad uporedo sa izgradnjom „Južnog toka“ i Banatskog dvora.\n- Postajemo Švajcarska - komentariše Mahmud Bušatlija, konsultant za strana ulaganja.\nBušatlija navodi kako su od oktobarskih promena pa do početka krize banke poput Societe Generale ili Raiffeisen banke bile prethodnice investicija iz tih zemalja, dok je u poslednje vreme nešto drugačiji trend.\nZoran Jevtović, direktor ogranka za međunarodnu saradnju Unikredit banke, kaže da su italijanski investitori s dolaskom „Danijelija“ i sa 2,6 milijardi evra izbili na prvo mestu po stranim ulaganjima u Srbiju, te da je za samo godinu dana otvoreno 150 malih i srednjih firmi iz te zemlje. Istina, „Fijat“ je bio jedan od glavnih pokretača, ali ništa manju ulogu nisu odigrale ni italijanske banke.\nRuski krediti jeftiniji\n- Ako ruske banke preuzmu primat, na srednji rok mogu se očekivati i jeftiniji krediti - predviđa ekonomista Miroslav Marinković.\nTakođe on kaže da novi igrači na bankarskom tržištu koji dolaze iz Rusije donose novi sistem upravljanja, kao i promene u odnosu sa klijentima, ali i da se kroz tri do pet godina može očekivati i smanjenje kamata na kredite, pre svega privredi, jer su izvori kapitala ovih finansijskih institucija jeftiniji nego onih u Evropi.


SNS ima većinu i u republičkoj i u Skupštini Beograda | Politika | Novosti.rs\nIZBORI SNS ima većinu i u republičkoj i u Skupštini Beograda\nNovosti online | 16. mart 2014. 20:01 > 21:32 | Komentara: 138\nPrema prvim preliminarnim procenama, SNS je osvojio više od polovine mandata u Skupštini. Vučić: Postigli smo najbolji rezultat u poslednjih 25 godina\nU 20 časova završeno je glasanje na biračkim mestima u Srbiji. Od ovog trenutka birački odbori otvaraju kutije i počinje prebrojavanje glasova.\nPrema preliminarnim rezultatima, lista koju predvodi Srpska napredna stranka imaće više od polovine mandata u srpskom parlamentu.\nReagovanja na nezvanične rezultate izbora možete pogledati OVDE\n20:02 - ZATVORENA BIRALIŠTA\nU 20 časova završeno je glasanje i birališta su zatvorena. Birački odbori otvaraju glasačke kutije i počinju sa prebrojavanjem glasova.\nKasnije se očekuju prve procene i preliminarni rezultati koje će saopštavati CeSid i drugi posmatrači, kao i predstavnici izbornih štabova.\n20:09 - CeSID: DO 19.00 SATI IZLAZNOST 50,3 ODSTO\nNa vanrednim parlamentarnim izborima u Srbiji na birališta je do 19 časova izašlo 50,3 odsto građana upisanih u birački spisak, saopštio je Centar za slobodne izbore i demokratiju (CeSID).\nIzvršni direktor CeSID-a Marko Blagojević rekao je, na konferenciji za novinare u Tanjugovom pres klubu, da je po regionima najviše građana sa pravom glasa izašlo na izbore u centralnoj Srbiji - 52,3 odsto, zatim u Beogradu - 47,6 odsto i u Vojvodini - 49,2 odsto.\nNa prethodnim parlamentarnim izborima 2012. godine na birališta je do 19 časova izašlo 53,6 odsto odsto upisanih birača, 2008. godine 54,2 odsto i 2007. godine 56,7 odsto birača.\nNovinska agencija Tanjug i CeSID organizuju večeras Izbornu noć, u kojoj će biti saopšteni prvi nezvanični rezultati izbora za Skupštinu Srbije i Skupštinu grada Beograda.\nPravo glasa na republičkim izborima ima 6.765.998 građana, koji su do 20 sati mogli da glasaju na 8.262 mesta, a izbori su organizovani i na Kosovu i Metohiji.\n20:31 - ZAPADNI MEDIJI: STROGA ŠTEDNjA ČEKA NOVU VLADU\nZapadni mediji ocenjuju danas, u izveštajima o vanrednim parlamentarnim izborima u Srbiji, da se očekuje da će Srpska napredna stranka učvrstiti vlast, s više od 40 odsto glasova podrške, što bi bio rezultat kakav nije zabeležen od vremena Slobodana Miloševića.\nAgencije očekuju da će novi premijer najverovatije biti lider SNS Aleksandar Vučić, koji je obećao ekonomske reforme koje će odvesti zemlju u EU.\nU osvrtu na izbore, britanska mreža Bi-Bi-Si navodi da je moguće da SNS osvoji apsolutnu većinu, što se, kako napominje, nikada nije desilo u kratkoj demokratskoj istoriji Srbije.\nRojters i američki AP procenjuju da će Vučić (44), nekada nacionalista a danas proevropljanin, verovatno postati predsednik vlade.\nRojters prenosi ocene stručnjaka da nova vlada mora da reši problem budžetskog deficita i javnog duga kako bi uskoro obezbedila novu tranšu kredita MMF, a Agencija Frans pres (AFP) ukazuje i na visoku stopu nezaposlenosti, ali i pitanje Kosova.\nOpširnije o ocenama zapadnih medija pročitajte OVDE\n20:39 - DS: KRIVIČNE PRIJAVE ZBOG NEPRAVILNOSTI\nPortparol Demokratske stranke Aleksandra Jerkov izjavila je da je, prema podacima koje je obradila ta stranka, na parlamentarnim izborima u Srbiji do 20 sati glasalo 51,91 odsto upisanih birača.\nJerkov je rekla da je odziv u Beogradu bio 50,83, u Vojvodini 51,31, u inostranstvu 50,39, a u Centralnoj Srbiji 54,68 odsto.\nDemokratska stranka je, istakla je Jerkov, u Novom Sadu podnela krivičnu prijavu protiv NN lica, koja su, prema podacima njihovih kontrolora, nudila biračima novac da bi glasali za listu Srpske napredne stranke.\nJerkov je dodala da su, u međuvremenu, te osobe identifikovane i da će krivična prijava biti dopunjena.\nOna je rekla da je u rudniku Majdanpek proteklih dana zaposleno 220 osoba, a da su u Kolubari radnicima deljeni bonusi od 75.000 din.\n20:40 - MIHAJLOVIĆ: OČEKUJEM UBDELjIVU POBEDU\nU štabu SNS Zorana Mihajlović je izjavila da su očekivali ovakvu izlaznost i da očekuju ubedljivu pobedu.\n- Svaki glas je velika odgovornost za nas - izjavila je Zorana Mihajlović.\nOna je dodala da je rano govoriti o broju poslaničkih mesta i da je potrebno da se vlada formira što pre, kako bi počelo da se radi.\n20:59 - SELAKOVIĆ: IZBORNI PROCES POKAZUJE I NAPREDAK DRUŠTVA\nPotpredsednik Srpske napredne stranke i dosadašnji ministar pravde i državne uprave Nikola Selaković izjavio je večeras da je ove izbore obeležio najmanji broj incidenata u izbornom procesu što je, kako je ocenio, očigledan napredak za čitavo društvo.\n"To je i napredak za parlamentarni višestranački sistem u Srbiji koji postoji nešto duže od dve decenije i nešto čime možemo da se pohvalimo. Mislim da je zasluga svih nas koji se bavimo politikom, najodgovornije shvatamo svoj posao i brinemo o građanima i budućnosti Srbije", rekao je Selaković.\n21:07 - CESID: PRVE PROCENE GOVORE DA SNS IMA OKO 50 ODSTO GLASOVA\nIzvršni direktor CeSID-a Marko Blagojević saopštio je prve preliminarne procene izbornih rezultata koji su do sada pristigli. Prema tim procenama, SNS je osvojio oko 50 odsto glasova, što bi donelo oko 160 mandata u Skupštini. Koalicija SPS-PUPS-JS ima oko 15 odsto glasova što donosi oko 50 mandata.\nPrema njegovim rečima iznad cenzusa su, osim nekih partija manjina, još i DS i NDS, s tim što DS ima nešto više glasova, a DSS još ima šanse da pređe cenzus\nOn je dodao da prema sadašnjim rezultatima LDP i URS verovatno neće preći cenzus.\n21:18 - PRISTALICE DVERI ZAUSTAVLjENE NEDALEKO OD SKUPŠTINE\nPristalice Pokreta "Dveri" koje predvodi prvi na izbornoj listi Boško Obradović stigle su do policijskog kordona u Ulici kralja Milana koji ih je sprečio da dođu do Skupštine Srbije gde je i sedište Republičke izborne komisije.\nObradović je jednom od policajaca u kordonu rekao da nameravaju da ispred kordona uspostave medija centar iz kojeg će saopštavati razultate vanrednih parlametnarnih izbora.\nOn je policajcu rekao da Dveri ne žele da dozvole da ih, kako je naglasio, ponovo pokradu i da nameravaju da svojim biračima saopšte rezultate do kojih su oni došli i da će na ulici ostati sve do proglašenja zvaničnih rezultata izbora.\n"Ljudi dolaze sve više, jer žele da čuju šta RIK ima da kaže, ako misle da pokradu ponovo, to nije pametan potez, a ako budu pošteni rezultati mi nememo problem da se raziđemo", rekao je Obradović policajcu.\n21:18 - U SEDIŠTE SNS STIGAO PREDSEDNIK SRBIJE\nPredsednik Srbije Tomislav Nikolić došao je oko 21 sat u sedište SNS u Beogradu.\nNikolić je u sedište SNS na Novom Beogradu, gde se čekaju rezultati vanrednih parlamentarnih izbora, stigao sa suprugom Dragicom.\nU sedištu SNS su u međuvremenu stigli svi funkcioneri, potpredsednici a tu je i lider naprednjaka Aleksandar Vučić.\nU sedištu SNS nalazi se i više od 50 novinarskih ekipa, među kojima desetak stranih sa više od 150 snimatelja, novinara i fotoreportera.\nKako je novinarima rečeno, obraćanje Vučića se očekuje oko 21.30.\n21:28 - RADULOVIĆ: NAŠ POSAO TEK POČINjE\nNosilac izborne liste ''Dosta je bilo'' Saša Radulović zahvalio se večeras svim biračima koji su glasali, koji su podržali tu listu i učestvovali u kampanji, navodeći da posao te grupe građana tek počinje.\n''Naš posao je sada tek počeo, 17. marta nastavljamo'', poručio je Radulović u svom izbornom štabu, po zatvaranju biračkih mesta u Srbiji.\nKako je navedeno u saopštenju, on je istakao da ''neće odustati dok potpuno ne demontiraju parazitski sistem, uvedu potpunu javnost svih ugovora i punu transparentnost u trošenju novca svih poreskih obveznika''.\n21:36 - SNS: DOBILI SMO POVERENjE\nU sedištu Srpske napredne stranke Nebojša Stefanović objavio je da na osnovu 62 odsto prebrojanih listića, ima sledeće rezultate. SNS je osvojio 49.3 odsto glasova, koalicija oko SSPS 13,9 odsto, DS 5,3 odsto, a koalicija oko NDS 6,1 odsto glasova. DSS ima 4,1 odsto i druge liste, sem manjinskih, su ispod cenzusa.\nPotom se novinarima obratio predsednik SNS Aleksandar Vučić. On se zahvalio građanima na poverenju koju su pružili listi koju predvodi i podestio da su ostvarili najbolji rezultat u 25-godišnjoj parlamentarnoj istoriji.\n- Čestitam i političkim protivnicima na rezultatima koj su postigli. Spremni smo da im pružimo ruku, ćelimo da razgovaramo i sarađujemo sa njima. Nikoga nećemo nipodaštavati niti pokušati da ih ponižavamo zbog postignutih rezultata - istakao je Vučić.\n21:56 - VUČIĆ: POBEDILI I U BEOGRADU\nPredsednik Srpske napredne stranke Aleksandar Vučić izjavio je danas da je ta stranka i na izborima u Beogradu osvojila ubedljivu pobedu od, najverovatnije, 45 ili 47 odsto.\nVučić je na konferenciji za novinare u sedištu stranke rekao da je uveren da će SNS i u gradskoj vlasti moći samostalno da formira izvršnu vlast.\nOnima koji nisu i ne veruju u projekat Beograd na vodi poručio da će SNS to napraviti.\n22:00 - NOVA PROCENA CESID-A: SEDAM LISTA U PARLAMENTU\nNove preliminarna procena CESID-a govori da je SNS osvojila 48,8, odsto, koalicija oko SPS 14 odsto, DSS 4,1, SVM, 2,2, SRS 2, URS 3,3, DS 5,9, Dveri 3,4, SDA 1, NDS 5,7 a svi ostali ispod jednog procenta - saopštio je Marko Blagojević.\nPrema ovim rezultatima distribucija mandata u parlamentu izgledala bi ovako: SNS pripada 157 mandata, SPS-PUPS-JS 45 mandata, DS 19 mandata, NDS 18 mandata, Savez vojvođanskih Mađara 7 mesta, Stranka demokratske akcije 3 mesta i Partija za demokratsko delovanje Rize Halimija 1 mandat.\n22:16 - DVERI: PREŠLI SMO CENZUS U GRADU\nNosilac izborne liste Pokreta Dveri Boško Obradović saopštio je veceras da je ta lista prešla census na izborima za Skupštinu Beograda i da je osvojila 5,7 odsto glasova.\n"Nemoguće je da smo prešli census u Gradu, a da to nije slučaj i za Republiku", rekao je Obradović i dodao da su se pristalice Dveri okupile nedaleko od RIK, jer su tamo "pokradeni 2012. godine".\n"Uvereni smo da smo i na republičkom nivou prešli cezus", ponovio je Obradović i poručio pristalicama da su postali parlamentarna stranka .\n"Nijedan policijski kordon neće nas sprečiti da uđemo u RIK ako ponovo urade ono što su uradili 2012.", rekao je on i policiji u kordonu poručio da ne mogu da brane izbornu krađu već da treba da se bave onim ljudima koji tu krađu sprovode.\nObradović je, takođe, pozvao, ne samo pristalice Dveri, već i drugih partija, pre svega, kako je rekao patriotskih, koje nisu po Cesidu prešle census, da se okupe da kao što će i Dveri, sačekaju zvanične rezultate i "da ih odbrane".\n22:18 - DAČIĆ: ZACEMENTIRALI POZICIJU\nPredsednik SPS izjavio je večeras da je koalicija koju predvodi ostvarila istorijski značajan rezultat koji cementira njihovu poziciju na političkoj sceni. On je rekao da je njihov rezultat iznenađenje za mnoge, naročito za one koji su ih napadali i kritikovali.\nŠto se tiče mogućeg učešća u budućoj vladi, Dačić je rekao da sa rukovodstvo SNS još nije bilo razgovora o budućim odnosima.\n- Ukoliko postoji inicijativa SNS za takvim razgovorima, mi smo spremni da u njima učestvujemo i da diskutujemo o našim daljim odnosima - rekao je Dačić.\n22:23 - TADIĆ: PREUZIMAM ODGOVORNOST\nRezultat koji je Nova demokratska stranka ostvarila na ovim izborima nije neuspeh, ako se uzme u obzir činjenica kada je formirana i podatak da cenzus nisu prošle neke stranke koje su na političkoj sceni neuporedivo duže, rekao je lider NDS Boris Tadić.\nOn je istakao da preuzima odgovornost za ono što koalicija koju je predvodio nije ostvarila i podsetio da nisu imali ni odgovarajuću infrastrukturu, ni finansije koje bi omogućile pravu kampanju.\nTadić je čestitao poslanicima sa liste koji su ušli u Skupštinu Srbije i naglasio da je odlučio da učestrvuje na izborima da bi razočaranim građanima omogućio da imaju za koga da glasaju.\n22:35 - DINKIĆ SE POVLAČI\nBili smo od 2000. u vlasti i vreme je da neki drugi snose odgovornost, rekao je Dinkić i dodao da želi da nova Vlada "napravi zaokret", jer "politika stezanja kaiša vodi Srbiju u pogrešnu stranu". Više o tome čitajte OVDE\n22:38 - RIK:OBRAĐENO 18,89 POSTO MESTA,SNS OSVOJILA 48,91 ODSTO\nNa osnovu podataka koje je obradila Republička izborna komisija sa 18,89 odsto biračkih mesta, za Srpsku naprednu stranku glasalo je 48,91 odsto birača izašlih na izbore, što su 162 poslanička mandata, dok je za listu SPS-PUPS-JS glasalo 14,73 odsto birača, što iznosi 49 mandata.\nManjinske liste Saveza vojvođanskih Mađara i SDA Sandžaka, osvojile su 3,44, odnosno 1,41 odsto glasova bairača. To znači da SVM za sada ima 11 mandata, a SDA četiri.\nČetiri mandata je osvojila i lista Partija za demokratsko delovanje Rize Haljimija, za koju je glasalo 1,30 odsto glasača, što znači da trenutno imaju osigurana četiri mandata.\nĐurđević je podvukao da ostale izborne liste, na biračkim mestima koje je do sada obradio Republički zavod za statistiku, nisu osvojile mandate, i da RIK ne koristi metode procene, već saopštava podatke kao sirove činjenice na osnovu obrađenog materijala.\nPrema Đurđevićevim rečima, izlaznost je bila 55,26 odsto, a bilo je 2,69 odsto nevažećih listića.\n22:55 - ĐILAS: BIĆEMO NAJOZBILjNIJA OPOZICIJA\nSrbija sa ovakvom vladom neće biti ni blizu onoga što je obećavano, ocenio je lider DS Dragan Đilas. On je ocenio da je na ovim izborima plaćena cena razjedinjenosti opozicije. Prema njegovim rečima, DS ima zadatak da u budućem periodu građansku Srbiju okupi oko Demokratske stranke.\n- Borićemo se i dalje za demokratiju u Srbiji. Bićemo najozbiljnija opozicija, ponašaćemo se kao i do sada. Podržaćemo sve što je dobno, ono što ne valja ćemo kritikovati - zaključio je Đilas.\n22:59 - SRS: NIJE SVE GOTOVO\nNažalost, u Skupštinu Srbije nisu ušli srpski radikali, Obraz i Naši, pa tako u parlamentu neće biti "onaj autentični duh srpskog naroda", saopštila je večeras Srpska radikalna stranka (SRS).\n"Režim će sada moći da ispod stola i daleko od očiju javnosti mirno menja i prepravlja srpski ustav, moći će da prodaju i poklanjaju Srbiju i srpske zemlje", navodi se u saopštenju.\nMogu nas pobeđivati, ali nas ne mogu pobediti, navodi SRS i poručuje: "Nije sve gotovo".\n"Naduvani balon režimske politike će uskoro pući i rodiće se, nezaustavljivo, slobodna Srbija. Za taj dan živimo", ističe se u saopštenju.\n23:00 - PASTOR: SVM JEDAN OD POBEDNIKA\nSavez vojvođanskih Mađara osvojio je na parlamentarnim izborima više mandata nego ikada u protekle 22 godine i jedan je od pobednika ovih izbora, izjavio je večeras predsednik te stranke Ištvan Pastor.\nOn je na konferenciji za novinare u Subotici rekao da na osnovu preliminarnih rezultata SVM može da bude izuzetno zadovoljan rezultatom, ne preciziravši koliko mandata su osvojili.\nNa bazi trenutno obrađenih rezultata, Pastor očekuje da će SVM imati najviše mandata u prethodne 22 godine, kada je Mađara bilo 100.000 više nego danas.\n"Izuzetno smo zadovoljni ovim izbornim rezultatom, mislim da smo jedan od pobednika današnjih izbora, mislim da se isplati biti pošten, odmeren, razuman, izgovarati rečenice iza kojih čovek može da stoji i sutra i prekostutra, i zastupati stavove iza kojih se može da se stoji i sutra i prekosutra", rekao je Pastor.\n23:02 - VESIĆ: SNS MOŽE SAMA DA VLADA BEOGRADOM\nKoalicija oko Srpske napredne stranke prema sadašnjim podacima, imaće 66 mandata u novoj gradskoj skupštini i potpuno je izvesno da će moći sama da formira gradsku vlast, rekao je danas kandidat na listi SNS Goran Vesić.\nVesić je Tanjugu rekao da su naprednjaci osvojili ubedljivu pobedu u Beogradu i da očekuje da će rokovi koji važe za formiranje republičke vlasti biti i u gradu, odnosno da će do 1. maja formiranje vlasti biti završeno.\nOn je rekao da pored liste koju predvodi SNS, u gradski parlament ulaze još tri liste, a da se jedna bori za cenzus, ali da je potpuno izvesno da će SNS imati većinu da samostalno formira vladu.\nVesić nije mogao u ovom momentu da kaže da li će SNS i pored toga sa nekim razgovarati o ulasku još neke stranke u gradsku vlast i da će stranka o tome doneti odluku.\n23:08 - CESID O GLASANjU U BEOGRADU: ČETIRI LISTE U SKUPŠTINI GRADA\nPrema procenama SECID-a, u Skuštinu grada mandate će podeliti četiri liste: SNS je osvojila 43,6 odsto glasova, što treba da joj donese 63 mandata, na drugom mestu je lista koju predvodi DS - 15,8 odsto glasova i 22 mandata.\nU odborničke klupe treba da uđe i 16 predstavnika liste SPS-PUPS-JS koja je osvojila 11,6 odsto glasova kao i 9 predstavnika Demokratske stranke Srbije koji su osvojili 6,5 odsto glasova.\nSve ostale liste nisu prešle cenzus sa ulazak u Skupštinu grada Beograda.\n23:11 - DAČIĆ DOŠAO U ŠTAB SNS\nPredsednik SPS Ivica Dačić stigao je večeras nešto pre 23 sata u sedište SNS na Novom Beogradu.\nPrema preliminarnim rezultatima, republičkih izbora lista oko SNS osvojila je više od 160 mandata, a lista oko SPS oko 45. SNS i na nivou grada Beograda ima apsolutnu većinu, prema podacima preliminardnim CeSIDa.\n23:18 - GIK: SNS UBEDLjIVO POBEDILA\nOstale stranke su ispod cenzusa, pa je na primer LDP osvojio 3,13 odsto glasova, URS, 0,94, SRS 2,08, NDS 3,6 , Dveri 3,4, a lista ''Dosta je bilo Saša Radulović'' 1,85 odsto.\n23:23 - KOŠTUNICA: VRAĆAMO SE U 90-TE\nNismo zadovoljni rezultatima, oni su razočaravajući, ali se mora reći da su oni postignuti u nemogućim uslovima, izjavio je predsednik Demokratske stranke Srbije Vojislav Koštunica. On je dodao da je pozitivan rezultat koji je ostvaren na gradskim izborima u Beogradu.\n- Posle ovih izbora, sastav Skupštine pokazuje da se promenila politička mapa Srbije i sada podseća na onu iz 90-tih godina, s tim što su dva glavna aktera promenila mesta, uz podršku zapadnih sila - rekao je Koštunica.\nOn je dodao da je ovom ishodu doprinela i agresivna i skupa kampanja i propaganda i da bi bilo važno da javnost sazna kako su finansirani svi ti spotovi i bilbordi.\n23:28 - JOVANOVIĆ: NE ODUSTAJEMO\nLider Liberalnodemokratske partije Čedomir Jovanović izjavio je večeras da su rezultati današnjih parlamentarnih i izbora u Beogradu iznenađenje samo za one koji ne žive u Srbiji i dodao da je on poslednja osoba koja bi podnela ostavku kada je teško.\n"Ovo danas je iznenađenje za one koji ne žive u Srbiji. Na sledećim izborima bićemo jači za one koji nisu glasali i koji su odustali od politike. Ostaje nam da radimo kao što smo radili kada je oformljena stranka i da nađemo adekvatne političke odgovore za situaciju u zemlji", rekao je Jovanović i dodao da će na narednim pokrajinskim i lokalnim izborima ta stranka izaći spremnija, zahvaljujući iskustvu iz ovih izbora.\nPrema Jovanovićevim rečima, LDP je simbol vrednosti koje su potrebne društvu i istakao da ukoliko one ne dobiju snagu, da će LDP na narednim izborima biti stranka bez koje se ne može.\n23:32 - NOVA PROCENA RIK: SNS 155 POSLANIKA\nPrema rezultatima RIK-a sa obrađenih 3.627 biračkih mesta, cenzus su prešli i Demokratska stranka (DS) koja sada ima 16 mandata i tri manjinske stranke - Savez vojvođanskih Mađara (SVM) 10 mandata, Stranka demokratske akcije (SDA) Sandžaka četiri mandata, a Partija za demokratko delovanje Riza Halimi tri mandata.\nOceniteDopada mi se 277 Ne dopada mi se 223


Turska osudila odluku Francuske o komemoraciji genocida nad Jermenima\n► Turska osudila odluku Francuske o komemoraciji genocida nad Jermenima\nŠef turske diplomatije Mevlut Čavušoglu kritikovao je danas odluku Francuske da obeleži 24. april kao dan sećanja na genocid nad Jermenima i rekao da Francuska treba da se "bavi svojom mračnom istorijom".\nČavušoglu je to izjavio tokom rasprave s francuskim poslanikom na sastanku NATO u Turskoj, dan nakon što je odluka predsednika Emanuela Makrona objavljena u službenom glasniku.\nMnogi istoričari smatraju masovna ubistva Jermena u Otomanskoj imperiji tokom Prvog svetskog rata za prvi genocid u 20. veku. Turska odbacuje upotrebu termina "genocid" i tvrdi da su žrtve stradale u građanskom ratu.\n"Francuska je poslednja zemlja koja Turskoj treba da drži lekcije o genocidu i istoriji. Nismo zaboravili šta se desilo u Ruandi i Alžiru", naveo je Čavušoglu.\nTurska uvodi zabranu pušenja na javnim mestima da bi zaustavila širenje koronavirusa.


Nacrt budžeta Kantona Sarajevo za 2022.godinu iznosi više od milijardu i stotinu miliona KM\nPotpredsjednik KO SDP Sarajevo i ministar finansija KS Davor Čičić je u intervjuu za agenciju Fena govorio o Nacrtu budžeta KS koji će sutra biti predstavljen zastupnicima Skupštine KS.\nMinistar Čičić je istaknuo da je 120 miliona KM predviđeno za kapitalne projekte, kroz kreditno zaduživanje KS, pri čemu je najveći projekt kupovina stanova za boračku populaciju, oko 12 miliona KM, čime će u kompletu biti riješeno ovo pitanje.\n„To je bio dugogodišnji problem, a mi smo iskazali namjeru da za ove dvije godine riješimo taj problem. Još 90 porodica imaju pravo na stan, i time ćemo riješiti problem stanovanja za svu boračku populaciju“, kazao je ministar Čičić.\nPredviđeno je zaduživanje za projekte saobraćajne infrastrukture, za adaptaciju i izgradnju nove zgrade MUP KS – Uprave policije, te nabavku opreme policiji, sufinansiranje izgradnje škola na Pofalićima i Stupu, rekonstrukcija vrtića Kolibri i Šareni voz, rekonstrukcija Fakulteta zdravstvenih studija, kao i sredstva za rekonstrukciju i nabavku opreme za sve zdravstvene ustanove u KS. Istaknuo je i ulaganje u infrastrukturne projekte za ministarstvo privrede, rješavanje imovinsko-pravnih odnosa u poslovnim zonama, podrška ZOI 84 i njihovim projektima obnove postojeće infrastrukture i poboljšanje turističkih potencijala Igmana i Bjelašnice.\n„To je čitav dijapazon infrastrukturnih projekata, jer je intencija Vlade KS da se zaduži za projekte koji će dugoročno donijeti korist Kantonu Sarajevo i od kojih ćemo svi imati koristi“, naglasio je Čičić.\nNacrtom su planirana sredstva i za sektor obrazovanja, za predškolski odgoj, osnovno i srednje obrazovanje. Za upis djece u privatnim vrtićima iz budžeta je osigurano 17,8 miliona KM.\n„Namjera Vlade KS je da sa 200 KM subvencionira sredstva za upis djece u privatnim vrtićima, ukoliko roditelji nisu mogli da osiguraju javne vrtiće“, kazao je ministar Čičić.\n> Ministar Vranić parafirao Kolektivne ugovore sa sindikatima: Predviđeno povećanje plaća\n> Izabrani organizatori naučnih skupova u oblasti zdravstva u KS\n> Sindikat protestuje iako su dogovoreni i satnica i koeficijent


Košarkaški savez Srbije – Novi Beograd dobio košarkaški teren posvećen Predragu Daniloviću\nNovi Beograd dobio košarkaški teren posvećen Predragu Daniloviću\nNovi prelep košarkaški teren, 70. po redu rekonstruisano košarkaško igralište, koji nosi njegovo ime, svečano je otvorio predsednik KSS Predrag Danilović. Svečanom otvaranju terena prisustvovli su predsednik Skupštine grada Beograda Nikola Nikodijević, generalni sekretar KSS Dejan Tomašević, potpredsednik KSS za mušku košarku Igor Rakočević, predsednik KSB Boško Adžić, legendarni as Žarko Paspalj, Bogdan Obradović, Mlađan Šilobad…\n– Hvala svima koji su danas ovde, pre svega kompaniji „Mocart“ koja radi prelepu stvar bitnu za celo naše društvo. Hvala „Mocartu“ što je uzeo u razmatranje moj predlog za ovaj teren. Kada sam iz Sarajeva došao u Beograd živeo sam u Bloku 45 gde je kompanija „Mocart“ već napravila ovakav teren, zbog čega mi je veoma drago. Kanije sam upoznao mnogo ljudi koji žive ovde u Bloku 23 koji su mi veoma dragi prijatelji… Čuvajte dobro ovaj teren, a siguran sam da hoćete, neka klinci na njemu igraju i neka budu što više na ovom terenu – rekao je Danilović.\nPrisutnima se obratio i predsednik Skupštine grada Beograda Nikola Nikodijević.\n– Već godinama imamo odličnu saradnju sa kompanijom „Mocart“, već smo zajedno otvorili mnogo terena u Beogradu i iskustva dece su sjajna. Uskoro ćemo otvoriti i teren na Adi Ciganliji i na drugim lokacijama u Beogradu. Naše opredelenje je da imamo što više sportskih terena, ovo je najlepši način da poklonimo našoj deci jednu bolju budućnost. Verujem da će na ovim sportskim terenima ponovo da se rode neke nove zvezde srpske košarke. Namerno neću da kažem da će da se rodi novi Saša Danilović, jer je on jedinstven u sportskom i svakom drugom smislu…\nNikodijević je zatim pročitao govor koji su za Danilovića sastavili bliski prijatelji i dobio je veliki aplauz. Izvršni direktor kompanije „Mocart“ Dejan Ćirović uručio je Daniloviću specijalnu zahvalnicu.\nPošto je Danilović svečano presekao vrpcu i otvorio teren, podbacio je loptu na početku dve revijalne utakmice ekipa košarkaškog kluba „Pobednik 011“, a održano je i humanitarno takmičenje u šutiranju trojki.\nTeren u delu glavnom grada koji je oduvek bio poznat po najboljem basketu i jedan od omiljenih mnogim Novobeograđanima, zahvaljujući kompaniji „Mocart“ dobio je potpuno novi izgled. Ljubitelji igre pod koševima će moći da uživaju u uslovima kakve imaju profesionalci – na novoj specijalnoj podlozi, sa profesionalnim konstrukcijama, zglobnim obručima i kliritnim tablama, a Saša Danilović ostavio je naraštajima na velikoj tabli pored terena i simboličnu poruku: „Džaba sva priča ovog sveta, ako svojim primerom ne povučeš ostale da urade nešto!“


U Topoli svečanost povodom Dana Opštine i krsne slave – Palanačke novine\nU Topoli svečanost povodom Dana Opštine i krsne slave\nU Topoli je svečano obeležen Dan opštine i krsna slava Rođenje Presvete Bogorodice, poznatiji kao Mala Gospojina, koju proslavlja i hram Rođenja presvete Bogorodice u Karađorđevom gradu.\nPosle litije koja je prošla kroz centar grada, ispred zgrade opštine presečen je slavski kolač a liturgiju je služio Njegovo Preosveštenstvo episkop šumadijski gospodin Jovan, da bi potom, u Nacionalnom restoranu hotela „Oplenac“, bila održana Svečana sednica Skupštine opštine Topola.\nPored brojnih predstavnika gradova i opština iz Šumadije i Pomoravlja, gosti predsednika SO Topola i narodnog poslanika Dragana Jovanovića i predsednika Opštine Topola Dragana Živanovića bili su ministar pravde Nikola Selaković, ministar za vanredne situacije Velimir Ilić, ruski ambasador u Srbiji Aleksandar Čepurin i narodni poslanik Zoran Babić.\nZa izuzetne rezultate i doprinos razvoju Opštine Topola, dodeljene su Povelje Rođenja Presvete Bogorodice preduzeću „Morsad doo“ iz Topole, Srednjoj školi „Kralj Petar I“ iz Topole i đaku generacije Srednje škole „Kralj Petar I“ Tanji Vasiljević.\nNa Svečanoj sednici prikazan je kraći film o radovima i investicijama u Opštini Topola, ali i o uspesima predstavnika ove sredine na takmičenjima, festivalima, i raznim manifestacijama.\nDodeljene su i zahvalnice Skupštine opštine Topola zaslužnim pojedincima i organizacijama.\nU Topoli ispunjavaju plan izgradnje za ovu godinu\nNext story Džudistkinja Milica Manojlović bronzana U Pančevu\nPrevious story U Smederevskoj Palanci počinju devete „Vragolaste pozorištarije“


Za moj Kosjerić 2016: svečano proglašenje pobednika - Titan\nZa moj Kosjerić 2016: svečano proglašenje pobednika\nNa ceremoniji upriličenoj povodom završetka konkursa „Za moj Kosjerić“, Titan Cementara Kosjerić uručila je nagrade najboljim projektima na teritoriji opštine Kosjerić. Na konkurs je pristiglo 24 prijava, od kojih će 11 imati priliku da realizuje svoje ideje. Ukupan iznos dodeljenih sredstava veći je od 20.000 evra.\nŽiri, sačinjen od predstavnika kompanije i lokalne zajednice, nagradio je sledeće projekte, iz oblasti kulture najbolji su bili: „Tragom zaboravljenih običaja“ Udruženja građana „Vesnik“, „Učešće na 9. Olimpijadi kulture, zdravlja i sporta“, Kluba udruženih penzionera iz Kosjerića, „BUM 31260 #5“ NVO Ko.AKTIVA, i Festival folklora „Mali opanak“ Kulturno-umetničkog društva „Maksim Marković“. Iz oblasti ekologije pobednici su „Dečiji karavan 2016“ Planinarsko-ekološkog društva „Subjel“ i „Oživimo naše šume“ Lovačkog udruženja Kosjerić. U oblasti obrazovanja nagrađeni su sledeći projekti: „Prirodnjački kabinet“ Osnovne škole „Jordan Đukanović“; Ko.AKTIVIN projekat „Inkubator centar – održivost je edukacija“, „Savremena ekonomija u školi“ Tehničke škole Kosjerić, „Dečiji olimpijski kamp“ Planinarsko-ekološkog društva „Subjel“ i „Centar za edukaciju i tehničku podršku ─ Seča Reka“ Osnovne škole „Mito Igumanović“.\nMiroslav Gligorijević, generalni direktor TITAN Cementare Kosjerić čestitao je nagrađenima i izrazio zahvalnost svim učesnicima konkursa: „Naše poslovanje zasniva se na principu konstruktivnog dijaloga sa lokalnom zajednicom na polju zajedničkog interesa, koji podrazumeva uključivanje sugrađana, sa željom da kontinuirano doprinesemo optimalnim uslovima života u Kosjeriću. U skladu sa uverenjem da je transparentna i neprestana komunikacija sa lokalnom zajednicom temelj uspešne poslovne i društvene politike kompanije, i u narednom periodu naša pažnja biće usmerena ka negovanju dobrih odnosa i izgradnji poverenja sa zajednicom u kojoj poslujemo. „Za moj Kosjerić“, konkurs za najbolje lokalne projekte, postao je tradicija, i namera nam je da to i ostane, očekujući učešće inspirativnih i originalnih projekata, i verujem da ćemo, na taj način, zajedničkim snagama oplemeniti život u Kosjeriću.“